text:
από την έναρξη ισχύος του παρόντος νόμου, και σε όσες αποφάσεις συνταξιοδότησης έχουν ήδη εκδοθεί κατ' εφαρμογή του Ν. 4387/16.
 Άρθρο 20. – Αναγνώριση ως πλασματικού χρόνου ασφάλισης του χρόνου για την απόκτηση διδακτορικού τίτλου. – Ο χρόνος πραγματοποίησης των διδακτορικών σπουδών των μελών Διδακτικού Εκπαιδευτικού Προσωπικού (ΔΕΠ) των Πανεπιστημίων, των ΤΕΙ και της Ανώτατης Σχολής Παιδαγωγικής και Τεχνολογικής Εκπαίδευσης (ΑΣΠΑΙ-ΤΕ), των Ανώτατων Στρατιωτικών Εκπαιδευτικών Ιδρυμάτων (ΑΣΕΙ), του Ειδικού Εκπαιδευτικού Προσωπικού (ΕΕΠ) και των ερευνητών και Ειδικών Λειτουργικών Επιστημόνων (ΕΛΕ) των ερευνητικών κέντρων, ινστιτούτων και τεχνολογικών φορέων του άρθρου 13Α του Ν. 4310/14 (Α’ 258) και των ερευνητικών κέντρων της Ακαδημίας Αθηνών και του Κέντρου Προγραμματισμού και Οικονομικών Ερευνών (ΚΕΠΕ) και μέχρι πέντε (5) έτη, αναγνωρίζεται ως πλασματικός χρόνος ασφάλισης με αίτηση του ενδιαφερομένου και εξαγοράζεται, σύμφωνα με τις διατάξεις των άρθρων 15 και 34 του Ν. 4387/16, εφόσον ο διδακτορικός τίτλος αποτελεί αναγκαία προϋπόθεση διορισμού τους. Ο χρόνος του προηγούμενου εδαφίου δεν συνυπολογίζεται στο ανώτατο όριο της παραγράφου 4 του άρθρου 17 του Ν. 3865/10 (Α’ 120) και της παραγράφου 6 του άρθρου 40 του Ν. 2084/92 (Α’ 165) και αναγνωρίζεται τόσο για τη θεμελίωση του συνταξιοδοτικού δικαιώματος όσο και για την προσαύξηση του ποσού της σύνταξης. Σε περίπτωση μη εξαγοράς του, ο χρόνος πραγματοποίησης των διδακτορικών σπουδών συνυπολογίζεται μόνο για τη θεμελίωση του συνταξιοδοτικού δικαιώματος και όχι για τον προσδιορισμό του δικαιούμενου ποσού σύνταξης.
 • ΚΕΦΑΛΑΙΟ Γ’
 Άρθρο 21. – Παράταση ασφαλιστικής ικανότητας τέκνων θανόντος ασφαλισμένου ή συνταξιούχου. – Στην παράγραφο 1 του άρθρου 23 του Ν. 4529/18 (Α’ 56) προστίθεται περίπτωση ζ’ ως εξής:
 «ζ. Ειδικά στα δικαιούχα σύνταξης τέκνα θανόντος ασφαλισμένου ή συνταξιούχου χορηγείται ασφαλιστική ικανότητα και παροχές υγειονομικής περίθαλψης σε είδος ακόμα και μετά το 24ο έτος της ηλικίας τους και όχι αργότερα από τη συμπλήρωση του 35ου έτους της ηλικίας τους».
 Άρθρο 22. – Αναστολή καταβολής εισφορών κοινωνικής ασφάλισης για τους πληγέντες από τις πυρκαγιές της 23ης και 24ης Ιουλίου 2018. – 1. Για τις ασφαλιστικές εισφορές επιχειρήσεων, εργοδοτών και ασφαλισμένων που έχουν επαγγελματική εγκατάσταση ή δραστηριότητα σε περιοχές της Περιφέρειας Αττικής που επλήγησαν από τις πυρκαγιές της 23ης και 24ης Ιουλίου 2018 και έχουν υπαχθεί, μέχρι την έναρξη ισχύος του παρόντος, στο πεδίο εφαρμογής της παραγράφου 1 του άρθρου 10 της από 26 Ιουλίου 2018 Πράξης Νομοθετικού Περιεχομένου (Α’ 138), που κυρώθηκε με το άρθρο 3 του Ν. 4576/18 (Α’ 196), ισχύουν οι ακόλουθες ρυθμίσεις:
 α) Αναστέλλεται η υποβολή Αναλυτικών Περιοδικών Δηλώσεων (ΑΠΔ) περιόδων Ιουνίου 2018 έως Νοεμβρίου 2018 έως τις 31-12-2019. Οι ΑΠΔ που δεν θα έχουν υποβληθεί, υποβάλλονται από 1-1-2020, παράλληλα με τις τρέχουσες ΑΠΔ, σε αντίστοιχους μήνες.
 β) Αναστέλλεται η καταβολή τρεχουσών εισφορών, δόσεων εκκαθάρισης ασφαλιστικών εισφορών και δόσεων ρυθμίσεων έως τις 31-12-2019.
 γ) Ειδικότερα οι δόσεις εκκαθαρίσεων εισφορών του Ν. 4387/16 που τίθενται σε αναστολή, εξοφλούνται από 1-1-2020 σε αντίστοιχες μηνιαίες δόσεις.
 Οι διατάξεις της παραγράφου 2 του άρθρου 4 του Ν. 2556/97 (Α’ 270) εξακολουθούν να ισχύουν.
 Άρθρο 23. – Πράξεις και συναλλαγές για τις οποίες απαιτείται η προσκόμιση αποδεικτικού ασφαλιστικής ενημερότητας. – Η προσκόμιση αποδεικτικού ασφαλιστικής ενημερότητας


text:
απαιτείται στις ακόλουθες περιπτώσεις:
 Οι διατάξεις της περίπτωσης ε’ της παραγράφου 5 του άρθρου 8 του ΑΝ 1846/51 (Α’179) εξακολουθούν να εφαρμόζονται, όπου απαιτείται αποδεικτικό ασφαλιστικής ενημερότητας, ανεξαρτήτως ποσού. Το αποδεικτικό ασφαλιστικής ενημερότητας προσκομίζεται από τον δικαιούχο στους διενεργούντες την πληρωμή ή την εξόφληση του τίτλου, κατά την πληρωμή ή την εξόφλησή του.
 δ) Για τη συμμετοχή ως μέλους σε κοινοπραξία ή ως εταίρου σε ομόρρυθμη, ετερόρρυθμη ή περιορισμένης ευθύνης εταιρεία, από τον συμμετέχοντα.
 ε) Για την απόκτηση αθλητή από Τμήματα Αμειβόμενων Αθλητών (ΤΑΑ) και τις Αθλητικές Ανώνυμες Εταιρίες (ΑΑΕ). Το αποδεικτικό ασφαλιστικής ενημερότητας προσκομίζεται από το ΤΑΑ ή την ΑΑΕ στην Επιτροπή Επαγγελματικού Αθλητισμού, σύμφωνα με το άρθρο 93 του Ν. 2725/99 (Α’ 121).
 στ) Για τη μεταβίβαση ακινήτων λόγω πωλήσεως, γονικής παροχής ή δωρεάς από τον πωλητή, τον παρέχοντα τη γονική παροχή ή δωρεά, αντίστοιχα, με την επιφύλαξη του άρθρου 25, εφόσον είναι ή ήταν:
 αα) Φυσικό πρόσωπο υποκείμενο καταβολής ασφαλιστικών εισφορών ή νομικό πρόσωπο οποιασδήποτε μορφής, κοινωνία αστικού δικαίου, αστική κερδοσκοπική ή μη εταιρεία, συμμετοχική ή αφανής εταιρία, καθώς και κοινοπραξία.
 ββ) Μέλος κοινοπραξίας, αστικής εταιρίας, ομόρρυθμης εταιρίας, ομόρρυθμο μέλος ετερόρρυθμης εταιρίας, διαχειριστής ΕΠΕ, διευθύνων σύμβουλος, διευθυντής που ασκεί ή ασκούσε διοίκηση σε ΑΕ, διευθυντής, διαχειριστής, διευθύνων σύμβουλος συνεταιρισμού ή ένωσης συνεταιρισμών, διευθυντής, διαχειριστής και γενικά εντεταλμένος στη διοίκηση δημόσιας, δημοτικής και κοινοτικής επιχείρησης και εκμετάλλευσης κερδοσκοπικού χαρακτήρα, ανεξάρτητα αν είναι νομικό πρόσωπο αλλοδαπής επιχείρησης και αλλοδαπού οργανισμού εγκατεστημένων στην Ελλάδα, ημεδαπού ή αλλοδαπού προσώπου δημοσίου ή ιδιωτικού δικαίου μη κερδοσκοπικού χαρακτήρα εγκατεστημένου στην Ελλάδα και σε κάθε είδους ιδρύματα.
 η) Για τη μεταβίβαση μεταχειρισμένων επαγγελματικών αυτοκινήτων, μηχανοκίνητων θαλασσίων σκαφών άνω των πέντε (5) μέτρων, ελικοπτέρων, ανεμοπτέρων, αεροσκαφών και επαγγελματικών σκαφών αλιείας από τον μεταβιβάζοντα. Ειδικά για τη μεταβίβαση οχημάτων δημοσίας χρήσεως, το αποδεικτικό ασφαλιστικής ενημερότητας προσκομίζεται με την επιφύλαξη των παραγράφων 5 έως 7 του άρθρου 19 του Ν. 4530/18 (Α’ 40) και του άρθρου 26 του παρόντος νόμου.
 θ) Για να γίνει δεκτός εργολήπτης σε δημοπρασία οποιουδήποτε τεχνικού έργου, απαιτείται η προσκόμιση στις επιτροπές δημοπρασίας αποδεικτικού ασφαλιστικής ενημερότητας. Δεν επιτρέπεται στις Υπηρεσίες του Δημοσίου, των δήμων και κοινοτήτων, των νομικών προσώπων δημοσίου δικαίου ή δημοσίων επιχειρήσεων και οργανισμών, που προβλέπονται από το άρθρο 12 του ΠΔ 178/00 (Α’ 165), η θεώρηση ή έγκριση μελετών, προϋπολογισμών, εκθέσεων, γνωματεύσεων, που εκδίδονται από μετόχους του Ταμείου, αν δεν προσαχθεί το κατά το προηγούμενο εδάφιο αποδεικτικό ασφαλιστικής ενημερότητας.
 Άρθρο 24. – Προϋποθέσεις χορήγησης αποδεικτικού ασφαλιστικής ενημερότητας. – 1. Για τη χορήγηση αποδεικτικού ασφαλιστικής ενημερότητας απαιτείται ο αιτών να είναι ασφαλιστικά ενήμερος.
 αα) δεν έχουν ληξιπρόθεσμες ασφαλιστικές οφειλές στον ΕΦΚΑ για την περίοδο έως 31-12-2016 και από 1-1-2017 δεν έχουν ληξιπρόθεσμες οφειλές, μετά το πέρας της ετήσιας εκκαθάρισης των ασφαλιστικών εισφορών και της οριστικοποίησης της ετήσιας ασφαλιστικής οφειλής, και παράλληλα καταβάλλουν, για το τρέχον έτος χορήγησης του αποδεικτικού ενημερότητας, το ποσό που αντιστοιχεί στην κατά περίπτωση κατώτατη μηνιαία βάση υπολογισμού των εισφορών, και
 γ) Οι ανάδοχοι ή οι εργολάβοι έργων του δημόσιου τομέα, όπως ορίζεται από την εκάστοτε ισχύουσα νομοθεσία, καθώς και αυτοί που ενεργούν κάθε φορά πληρωμές με εντολή

type: other


text:
ή εξουσιοδότηση των πιο πάνω, που δεν οφείλουν εισφορές από το έργο, για το οποίο χορηγείται το αποδεικτικό ή ως εργοδότες στον ΕΦΚΑ.
 αα) Γ ια τα φυσικά πρόσωπα που είναι υπόχρεα καταβολής ασφαλιστικών εισφορών, λαμβάνονται υπόψη οι ατομικές οφειλές, καθώς και οφειλές για τις οποίες το φυσικό πρόσωπο έχει ευθύνη για την εξόφλησή τους από τυχόν εργοδοτικές υποχρεώσεις, σύμφωνα με τις ισχύουσες διατάξεις.
 Άρθρο 25. – Αποδεικτικό ασφαλιστικής ενημερότητας για μεταβίβαση ακινήτου ή σύσταση εμπράγματου δικαιώματος
 Άρθρο 26. – Αποδεικτικό ασφαλιστικής ενημερότητας για μεταβίβαση αυτοκινήτου ΔΧ
 Άρθρο 27. – Αποδεικτικό ασφαλιστικής ενημερότητας για δανειοδότηση
 Άρθρο 28. – Διάρκεια ισχύος αποδεικτικού ασφαλιστικής ενημερότητας. – 1. Η ισχύς του αποδεικτικού ασφαλιστικής ενημερότητας, ανεξαρτήτως της πράξης ή συναλλαγής για την οποία ζητείται, ορίζεται σε:
 Σε περίπτωση ύπαρξης μη ρυθμισμένης οφειλής, καθώς και σε οποιαδήποτε άλλη περίπτωση χορήγησης βεβαίωσης οφειλής, η διάρκεια ισχύος ορίζεται έως το τέλος του μήνα έκδοσής της, ανεξαρτήτως της πράξης ή συναλλαγής για την οποία ζητείται.
 Άρθρο 29. – Εξουσιοδοτικές διατάξεις. – Με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης ρυθμίζονται η διαδικασία χορήγησης του αποδεικτικού ενημερότητας και της βεβαίωσης οφειλής, τυχόν απαλλαγές από την υποχρέωση προσκόμισής τους, το περιεχόμενό τους και κάθε άλλη αναγκαία λεπτομέρεια για την εφαρμογή των άρθρων 23 έως 28.
 Άρθρο 30. – Έναρξη ισχύος. – Η ισχύς των άρθρων 23 έως 28 αρχίζει από τη δημοσίευση της απόφασης του άρθρου 29. Μετά την έναρξη ισχύος των άρθρων 23 έως 28, σύμφωνα με το προηγούμενο εδάφιο, καταργείται κάθε άλλη σχετική διάταξη.
 Άρθρο 31. – Χορήγηση - παράταση ασφαλιστικής ικανότητας 2019 - 2020. – 1. Στον άμεσα ασφαλισμένο και τα μέλη της οικογένειάς του χορηγείται ασφαλιστική ικανότητα για παροχές υγειονομικής περίθαλψης σε είδος για την περίοδο από 1-3-2019 έως 29-2-2020 εφόσον:
 β) Ο μη μισθωτός έχει συμπληρώσει τουλάχιστον δύο (2) μήνες ασφάλισης κατά το προηγούμενο ημερολογιακό έτος ή κατά το τελευταίο δωδεκάμηνο πριν από την ημερομηνία προσέλευσης ή επέλευσης του ασφαλιστικού κινδύνου και έχουν καταβληθεί οι απαιτούμενες ασφαλιστικές εισφορές, σύμφωνα με τις διατάξεις του Ν. 4387/16.
 Κατά τα λοιπά, εφαρμόζονται οι διατάξεις του άρθρου 23 του Ν. 4529/18.
 Χορηγείται ασφαλιστική ικανότητα για παροχές υγειονομικής περίθαλψης σε είδος, από 1-3-2019 έως 29-2-2020, χωρίς την προϋπόθεση της συμπλήρωσης των απαιτούμενων για το ανωτέρω χρονικό διάστημα ημερών ασφάλισης, στα κατωτέρω αναφερόμενα πρόσωπα και τα μέλη των οικογενειών τους:
 α) Στους εργαζόμενους στην επιχείρηση με την επωνυμία «ΕΤΑΙΡΕΙΑ ΤΡΟΧΑΙΟΥ ΥΛΙΚΟΥ ΕΛΛΑΔΟΣ ΑΕ», στα Ναυπηγεία Σκαραμαγκά, στην Ναυπηγοεπισκευαστική Ζώνη Περάματος και στα Ναυπηγεία Ελευσίνας.
 γ) Στα πρόσωπα που υπάγονται στην ασφάλιση του ΕΦΚΑ ως μισθωτοί αποκλειστικά βάσει της περίπτωσης δ’ της παραγράφου 3 του άρθρου 38 του Ν. 4387/16.
 δ) Στα πρόσωπα που έχουν υπαχθεί στο πεδίο εφαρμογής των παραγράφων 1 και 2 του άρθρου 10 της από 26 Ιουλίου 2018 Πράξης Νομοθετικού Περιεχομένου, που κυρώθηκε με το άρθρο 3 του Ν. 4576/18.
 ε) Στα πρόσωπα που υπάγονται στο πεδίο εφαρμογής των υπουργικών αποφάσεων κατ' εξουσιοδότηση της παραγράφου 2 του άρθρου 8 του Ν. 2256/94 (Α’ 196).
 Παρατείνεται η ασφαλιστική ικανότητα για παροχές υγειονομικής περίθαλψης σε είδος, για την


text:
περίοδο από 1-3-2019 έως 29-2-2020, των κατωτέρω προσώπων και των μελών των οικογενειών τους:
 α) Των ασφαλισμένων που έχουν κάνει χρήση των διατάξεων των περιπτώσεων Α’, Β’ και Γ’ της υποπαραγράφου Α.3 της παραγράφου Α του άρθρου πρώτου του Ν. 4254/
 14 (Α’ 85) και της παραγράφου 7 του άρθρου 30 του Ν. 4320/15 (Α’ 29).
 β) Των ανέργων ηλικίας άνω των 29 και έως 55 ετών, που έχουν κάνει χρήση των διατάξεων της παραγράφου 4 του άρθρου 5 του Ν. 2768/99 (Α’ 273).
 γ) Των άνεργων ασφαλισμένων του πρώην ΟΑΕΕ ηλικίας άνω των 30 και έως 67 ετών, που διέκοψαν την άσκηση του επαγγέλματός τους, έχουν κάνει χρήση των διατάξεων της παραγράφου 8 του άρθρου δεύτερου του Ν. 3845/10 (Α’ 65), παραμένουν άνεργοι και ανασφάλιστοι και δεν έχουν οφειλές προερχόμενες από τον πρώην ΟΑΕΕ ή έχουν ρυθμίσει τις οφειλές τους και τηρούνται οι όροι της ρύθμισης.
 Στους ασφαλισμένους του πρώην ΟΓΑ και τα μέλη της οικογένειάς τους που έχουν οφειλές από ληξιπρόθεσμες ασφαλιστικές εισφορές, εφόσον εκδοθεί απόφαση από τις επιτροπές της παραγράφου 6 του άρθρου 14 του Ν. 2458/97 (Α’ 15), χορηγείται ασφαλιστική ικανότητα για όσο χρονικό διάστημα ορίζεται από την απόφαση αυτή.
 Στην παράγραφο 8 του άρθρου δεύτερου του Ν. 3845/10 οι λέξεις «και μέχρι 65 ετών» αντικαθίστανται με τις λέξεις «και μέχρι 67 ετών».
 Άρθρο 32. – Αναγνώριση ως χρόνου ασφάλισης του χρόνου καταβολής του βοηθήματος των μη μισθωτών της παραγράφου 2 του άρθρου 44 του Ν. 3986/11 (Α’ 152). – Στην περίπτωση γ’ της παραγράφου 1 του άρθρου 40 του Ν. 2084/92 (Α’ 165) μετά τις λέξεις, «καθώς και ο χρόνος επιδότησης λόγω τακτικής ανεργίας» προστίθενται οι λέξεις «μισθωτών και ο χρόνος καταβολής του βοηθήματος των μη μισθωτών της παραγράφου 2 του άρθρου 44 του Ν. 3986/11 (Α’ 152)».
 Άρθρο 33. – Ρυθμίσεις για τα βαρέα και ανθυγιεινά επαγγέλματα. – 1. Η παράγραφος 6 του άρθρου 2 του Ν. 3029/02 (Α’ 160) αντικαθίσταται ως εξής:
 «6. α) Οι ασφαλισμένοι άνδρες μέχρι την 31-12-1992 στο πρώην ΙΚΑ - ΕΤΑΜ, οι οποίοι έχουν πραγματοποιήσει χρόνο ασφάλισης 4.500 ημερών ή 15 ετών, από τον οποίο τουλάχιστον τα 4/5 σε βαρέα και ανθυγιεινά επαγγέλματα, δικαιούνται σύνταξης, σύμφωνα με τα οριζόμενα στην υποπαράγραφο ΙΑ’ 4 της παραγράφου ΙΑ' του άρθρου πρώτου του Ν. 4093/12 (Α’ 222), με τη συμπλήρωση του 60ού έτους της ηλικίας τους μέχρι την 31-12-2012 και του 62ου έτους από την 1-1-2013 και εφεξής.
 β) Το όριο ηλικίας συνταξιοδότησης των ασφαλισμένων γυναικών μέχρι την 31-12-1992, σύμφωνα με την προηγούμενη περίπτωση και την παράγραφο 16 του άρθρου 10 του Ν. 3863/10 (Α' 115), διαμορφώνεται ως εξής: αα) στο 55ο έτος της ηλικίας για όσες συμπληρώνουν τον συντάξιμο χρόνο της περίπτωσης α' το 2010, ββ) στο 56ο έτος για όσες συμπληρώνουν τον συντάξιμο χρόνο το 2011, γγ) στο 57ο έτος για όσες συμπληρώνουν τον συντάξιμο χρόνο το 2012, και δδ) στο 62ο έτος από την 1-1-2013 και εφεξής.
 Από τον συνολικό χρόνο ασφάλισης στον Κανονισμό Βαρέων και Ανθυγιεινών Επαγγελμάτων (ΚΒΑΕ) απαιτείται η πραγματοποίηση χιλίων (1.000) τουλάχιστον ημερών εργασίας στα επαγγέλματα


text:
αυτά τα τελευταία δεκαεπτά (17) χρόνια μέχρι τη συμπλήρωση του κατά περίπτωση οριζόμενου ορίου ηλικίας, σύμφωνα με τις προηγούμενες περιπτώσεις ή μέχρι την ημερομηνία υποβολής της αίτησης συνταξιοδότησης».
 Η παράγραφος 12 του άρθρου 15 του Ν. 3232/04 (Α’ 48) αντικαθίσταται ως εξής:
 Άρθρο 34. – Ημερομηνία καταβολής μηνιαίων κύριων συντάξεων ΕΦΚΑ. – 1. Ως ημερομηνία καταβολής των μηνιαίων κύριων συντάξεων του ΕΦΚΑ ορίζεται:
 Σε εξαιρετικές περιπτώσεις, οι ημερομηνίες της παραγράφου 1 δύναται να διαφοροποιούνται μετά από αιτιολογημένη απόφαση του Διοικητικού Συμβουλίου του ΕΦΚΑ και έγκριση του Υπουργού Εργασίας, Κοινωνικών Ασφαλίσεων και Κοινωνικής Αλληλεγγύης.
 Από την έναρξη ισχύος του παρόντος κάθε άλλη αντίθετη διάταξη καταργείται.
 Άρθρο 35. – Έναρξη και λήξη υπαγωγής στην ασφάλιση ιδιοκτητών, χρηστών και εκμεταλλευτών αυτοκινήτων δημόσιας χρήσης. – 1. Ημερομηνία έναρξης ασφάλισης στον ΕΦΚΑ για τους ιδιοκτήτες, χρήστες και εκμεταλλευτές δημόσιας χρήσης (ΔΧ) αυτοκινήτων είναι η πρώτη ημέρα του μήνα έναρξης άσκησης της ασφαλιστέας ιδιότητας, όπως αυτή προκύπτει από τη βεβαίωση έναρξης εργασιών της αρμόδιας ΔΟΥ.
 Ημερομηνία διακοπής ασφάλισης στον ΕΦΚΑ για τους ιδιοκτήτες, χρήστες και εκμεταλλευτές ΔΧ αυτοκινήτων είναι η τελευταία ημέρα του μήνα διακοπής άσκησης της δραστηριότητας, όπως αυτή προκύπτει από τη βεβαίωση διακοπής εργασιών της αρμόδιας ΔΟΥ.
 Ιδιοκτήτες, χρήστες ή εκμεταλλευτές Δ.Χ. αυτοκινήτων που έχουν υπαχθεί στην ασφάλιση του ΕΦΚΑ μέχρι την έναρξη ισχύος του παρόντος και για τους οποίους προκύπτει, κατ' εφαρμογή του παρόντος, διακοπή της ασφάλισής τους στον ΕΦΚΑ, μπορούν να συνεχίσουν προαιρετικά την ασφάλισή τους για το σύνολο των κλάδων ασφάλισης στους οποίους υπάγονταν μέχρι τη διακοπή της υποχρεωτικής τους ασφάλισης. Στην περίπτωση αυτή η μηνιαία ασφαλιστική εισφορά υπολογίζεται με βάση το κατώτατο όριο μηνιαίου εισοδήματος για τους ασφαλισμένους του άρθρου 39 του Ν. 4387/16. Για την προαιρετική συνέχιση της ασφάλισης υποβάλλεται δήλωση του ασφαλισμένου εντός προθεσμίας τριών (3) μηνών από την έναρξη ισχύος του παρόντος. Η προαιρετική συνέχιση της ασφάλισης διακόπτεται, ύστερα από αίτηση του ασφαλισμένου, από την πρώτη ημέρα του επόμενου μήνα από την υποβολή της αίτησης. Νέα αίτηση για προαιρετική ασφάλιση δεν μπορεί να υποβληθεί.
 Άρθρο 36. – Συντάξιμες αποδοχές πρώην ΤΣΕΥΠ-Α, ΤΣΕΥΠ-Θ και ιδιοκτητών εφημερίδων (πρ. ΕΤΑΠ - ΜΜΕ) για το διάστημα 1-1-2002 έως 31-12-2016. – 1. Για τον υπολογισμό, σύμφωνα με τον Ν. 4387/16, του ανταποδοτικού τμήματος της σύνταξης των ασφαλισμένων στην πρώην Δ’ Διεύθυνση Ασφάλισης - Παροχών του πρώην ΕΤΑΠ-ΜΜΕ (πρώην Τομέας Σύνταξης Εφημεριδοπωλών και Υπαλλήλων Πρακτορείων Αθηνών), που από 1-1-2017 υπάγονται στον ΕΦΚΑ ως ελεύθεροι επαγγελματίες, σύμφωνα με την Φ11321/59554/2170/22-12-2016 (Β’ 4569) υπουργική απόφαση, ως μηνιαίες συντάξιμες αποδοχές για το χρονικό διάστημα από 1-1-2002 έως και 31-12-2016 θεωρούνται οι οριζόμενες από το άρθρο 6 της 17481/33 υπουργικής απόφασης (Παράρτημα ΕΚ Φύλλο 51, αναδημοσίευση σε Φύλλο 77), όπως αντικαταστάθηκε με την Φ.10055/10947/791/7-8-2014 (Β’ 2268) υπουργική απόφαση.
 Για τον υπολογισμό, σύμφωνα με τον Ν. 4387/16, του ανταποδοτικού τμήματος της σύνταξης των ασφαλισμένων του πρώην Περιφερειακού Τμήματος Ασφάλισης - Παροχών του ΕΤΑΠ - ΜΜΕ (πρώην Τομέας Σύνταξης Εφημεριδοπωλών και Υπαλλήλων Πρακτορείων Θεσσαλονίκης), που από 1-1-2017 υπάγονται στον ΕΦΚΑ ως ελεύθεροι επαγγελματίες, σύμφωνα με την Φ11321/59554/2170/22-12-2016 (Β’ 4569) υπουργική απόφαση, ως μηνιαίες συντάξιμες αποδοχές για το χρονικό διάστημα


text:
από 1-1-2002 έως 31-12-2016 θεωρούνται οι οριζόμενες από την παράγραφο 1 του άρθρου 17 της 31720/Σ.503/10-12-1962 (Β’ 503) υπουργικής απόφασης, όπως αντικαταστάθηκε με την Φ56/1077/13-6-2002 (Β’ 768) υπουργική απόφαση.
 Για τον υπολογισμό, σύμφωνα με τον Ν. 4387/16, του ανταποδοτικού τμήματος της σύνταξης των ασφαλισμένων στην πρώην Α’ Διεύθυνση Ασφάλισης Παροχών του ΕΤΑΠ - ΜΜΕ (πρώην Τομέας Ασφάλισης Ιδιοκτητών ημερησίων Εφημερίδων Αθηνών και Θεσσαλονίκης), που από την 1-1-2017 υπάγονται στον ΕΦΚΑ ως ελεύθεροι επαγγελματίες, ως συντάξιμες αποδοχές για το χρονικό διάστημα από 1-1-2002 έως και 31-12-2016 θεωρούνται οι οριζόμενες στο άρθρο 7 του ΠΔ 442/93 (Α’ 184).
 Άρθρο 37. – Προσαύξηση συντάξεων σε περίπτωση εργατικών ατυχημάτων ή επαγγελματικής νόσου. – Στο άρθρο 33 του Ν. 4387/16 προστίθεται παράγραφος 3 ως εξής:
 «3. Ειδικά για τις περιπτώσεις του άρθρου 31, αν το καταβαλλόμενο ποσό των συντάξεων αυτών είναι μικρότερο εκείνου που προκύπτει από τον επανυπολογισμό τους, τότε αυτό προσαυξάνεται κατά το ποσό της διαφοράς και καταβάλλεται, κατά παρέκκλιση της περίπτωσης γ' της παραγράφου 2 του άρθρου 14, εξ ολοκλήρου στους δικαιούχους».
 Άρθρο 38. – Διεύρυνση των υπαγόμενων κατηγοριών ασφαλισμένων στο ΤΜΕΔΕ. – Στο πρώτο εδάφιο της παραγράφου 1 του άρθρου 86 του Ν. 4387/16 μετά τις λέξεις «με αντικείμενο την Εγγυοδοσία και Πιστοδοσία των ασφαλισμένων στον τομέα ΤΣΜΕΔΕ του τ. ΕΤΑΑ» προστίθεται η φράση «και των προσώπων που διαθέτουν εργοληπτικό ή μελετητικό πτυχίο από την αρμόδια Διεύθυνση Μητρώου Δ.15 του Υπουργείου Υποδομών και Μεταφορών ή την εκάστοτε Αρμόδια Αρχή».
 Άρθρο 39. – Συμψηφισμός αχρεωστήτως καταβληθέντων ποσών με δικαιούμενα ποσά. – Σε περιπτώσεις αναδρομικής ανάκλησης ευμενών διοικητικών πράξεων και αναζήτησης ως αχρεωστήτως καταβληθέντων των ποσών παροχών λόγω της ανάκλησης, δύναται ο ασφαλισμένος να υποβάλει αίτηση για χορήγηση λοιπών παροχών που μπορούσε να δικαιωθεί κατά το χρόνο στον οποίο ανατρέχει η ανάκληση ή μεταγενέστερα. Η αίτηση θεωρείται ότι υποβλήθηκε κατά τον χρόνο που ανατρέχει η ανακλητική πράξη ή κατά τον χρόνο που πληρούνται οι προϋποθέσεις χορήγησης της αιτούμενης αναδρομικά παροχής και διενεργείται συμψηφισμός μεταξύ του οφειλόμενου από τον ασφαλισμένο ποσού και του ποσού που προκύπτει αν η παροχή χορηγείτο κατά τον χρόνο στον οποίο ανατρέχει η αίτηση.
 Άρθρο 40. – Παρακράτηση οφειλών από σύνταξη. – Η παράγραφος 3 του άρθρου 61 του Ν. 3863/10 (Α’ 115) αντικαθίσταται ως εξής:
 «3. α) Τα ανωτέρω ποσά οφειλής, συμψηφίζονται ή παρακρατούνται από τα ποσά των συντάξεων σε ίσες μηνιαίες δόσεις που δεν μπορεί να είναι περισσότερες από εξήντα (60) για τις περιπτώσεις συνταξιοδότησης λόγω γήρατος, αναπηρίας ή θανάτου. Η πρώτη δόση παρακρατείται από τον πρώτο μήνα απονομής της σύνταξης.
 β) Ειδικά για τις συντάξεις αναπηρίας ορισμένου χρόνου, ανεξαρτήτως διάρκειας, το ποσό της μηνιαίας δόσης προκύπτει από τη διαίρεση του οφειλόμενου ποσού με τον μέγιστο αριθμό δόσεων, σύμφωνα με την περίπτωση α'. Αν μετά από νέα υγειονομική κρίση παραταθεί εκ νέου η σύνταξη αναπηρίας για ορισμένο χρόνο, ανεξαρτήτως διάρκειας, αλλά με συντάξιμο ποσοστό αναπηρίας μικρότερο της προηγούμενης υγειονομικής κρίσης, το ποσό της μηνιαίας δόσης επανυπολογίζεται με τον ίδιο ως άνω τρόπο. Αν το συνταξιοδοτικό δικαίωμα δεν παραταθεί, το υπόλοιπο της οφειλής (κεφάλαιο και προσαυξήσεις), όπως αυτή είχε προσδιοριστεί


text:
με τιμές που ίσχυαν κατά την ημερομηνία της αίτησης συνταξιοδότησης, γνωστοποιείται στον συνταξιούχο και αναζητείται σύμφωνα με τις κείμενες διατάξεις. Το ελάχιστο ποσό της μηνιαίας δόσης των περιπτώσεων α' και β' δεν μπορεί να είναι μικρότερο από πενήντα (50) ευρώ».
 Άρθρο 41. – Εισφορά υπέρ συλλογικών οργάνων συνταξιούχων. – 1. Η παράγραφος 1 του άρθρου 102 του Ν. 4387/16 αντικαθίσταται ως εξής:
 «1. Θεσπίζεται μηνιαία εισφορά 0,20 ευρώ, η οποία παρακρατείται από τις καταβαλλόμενες κύριες συντάξεις και αποδίδεται από τον ΕΦΚΑ στις δικαιούχες συνταξιουχικές οργανώσεις με σκοπό την οικονομική τους ενίσχυση. Η μηνιαία εισφορά αποδίδεται σε Ειδικό Λογαριασμό που τηρείται στον ΕΦΚΑ με σκοπό την οικονομική ενίσχυση των δικαιούχων συνταξιουχικών οργανώσεων».
 Στον λογαριασμό της παραγράφου 1 μεταφέρονται, εντός δύο (2) μηνών από την έναρξη ισχύος του παρόντος, τα ποσά που έχουν συγκεντρωθεί στον Ειδικό Λογαριασμό του ΟΑΕΔ με την επωνυμία «ΟΑΕΔ/ΕΙΣΦ. ΥΠΕΡ ΣΥΛΛ. ΟΡΓ. ΣΥΝΤΑΞ.» που τηρείται στην Εθνική Τράπεζα της Ελλάδος.
 Η παράγραφος 3 του άρθρου 102 του Ν. 4387/16 αντικαθίσταται ως εξής:
 Σε κάθε συνταξιουχική οργάνωση αποδίδεται ποσό ανάλογο με τον αριθμό των συνταξιούχων του κλάδου, του εργασιακού χώρου ή της ιδιότητας που εκπροσωπεί, με την προϋπόθεση ότι, γίνεται παρακράτηση της εισφοράς αυτής από την κύρια σύνταξή τους, όπως προκύπτει από στοιχεία της ΗΔΙΚΑ ΑΕ ή του ΕΦΚΑ. Προς τον σκοπό αυτόν, κάθε συνταξιουχική οργάνωση υποβάλλει σχετική αίτηση προς τον ΕΦΚΑ και καταθέτει το πρακτικό των αρχαιρεσιών της.
 α) Τα Νομικά Πρόσωπα Δημοσίου Δικαίου (ΝΠΔΔ) που βρίσκονται υπό την εποπτεία του Δημοσίου και πηγή χρηματοδότησής τους αποτελούν υποχρεωτικές εισφορές των μελών τους.
 Στις δικαιούχες συνταξιουχικές οργανώσεις κατανέμεται το ογδόντα τοις εκατό (80%) του συνολικού ποσού που κατατίθεται στον λογαριασμό κάθε έτους. Το υπόλοιπο ποσό παραμένει ως αποθεματικό στον λογαριασμό και χρησιμοποιείται για τυχόν οικονομική ενίσχυση συνταξιουχικών οργανώσεων που δεν συμ-
 περιλαμβάνονται στις τακτικές ενισχύσεις για οποιονδήποτε λόγο, ενώ πληρούσαν τις προϋποθέσεις, καθώς και για την τροποποίηση των αρχικών κατανομών κάθε φορά που αυτό κρίνεται αναγκαίο.
 Η ρύθμιση αυτή δεν εφαρμόζεται σε συνταξιούχους του πρώην ΟΑΕΕ (ΤΕΒΕ-ΤΑΕ-ΤΣΑ), για τους οποίους ισχύουν οι διατάξεις του άρθρου 69 του Ν. 3863/10 (Α’ 115).
 • ΚΕΦΑΛΑΙΟ Δ’
 Άρθρο 42. – Διοικητικό Συμβούλιο του ΕΤΕΑΕΠ. – 1. Οι παράγραφοι 3 και 4 του άρθρου 43 του Ν. 4052/12 (Α’ 41) αντικαθίστανται ως εξής:
 Άρθρο 43. – Τροποποιήσεις Οργανογράμματος ΕΦΚΑ. – 1. Η παράγραφος 4 του άρθρου 69Γ του Ν. 4387/16 αντικαθίσταται, με ισχύ από 23-1-2019, ως εξής:
 «4. Οι ανταποκριτές του Ο.Γ.Α. που προβλέπονται από τις διατάξεις της παραγράφου 12 του άρθρου 16 του Ν. 4169/61 (Α’ 81), συνεχίζουν να ασκούν τις αρμοδιότητές τους για θέματα ασφάλισης, συνταξιοδότησης και παροχών των προσώπων του άρθρου 40, κατ' εντολή και για λογαριασμό του ΕΦΚΑ, μέχρι τη δημοσίευση της απόφασης του Υπουργού Εργασίας, Κοινωνικής Ασφάλισης και Κοινωνικής Αλληλεγγύης για την έναρξη της παραγωγικής λειτουργίας των Περιφερειακών Υπηρεσιών Συντονισμού και Υποστήριξης (ΠΥΣΥ) και των Τοπικών Υπηρεσιών του ΕΦΚΑ, σύμφωνα με τις διατάξεις του άρθρου 87 του ΠΔ 8/19 (Α’ 8). Η αποζημίωση των εν λόγω οργάνων βαρύνει τον προϋπολογισμό του ΕΦΚΑ».
 Άρθρο 44. – Στην περίπτωση α’


text:
της παραγράφου 1 του άρθρου 12 του Ν. 4578/18 (Α’ 200) προστίθεται, από τότε που ίσχυσε, εδάφιο ως εξής:
 «Από τις διατάξεις του προηγούμενου εδαφίου εξαιρούνται οι ληξιπρόθεσμες υποχρεώσεις του πρώην ΟΠΑΔ/Τομέας Ασφαλισμένων Δημοσίου, πρώην Οίκου Ναύτου και πρώην ΤΑΥΤΕΚΩ, οι οποίες εξακολουθούν να παρακολουθούνται από τον ΕΟΠΥΥ και να βαρύνουν τον προϋπολογισμό του και εξοφλούνται, σύμφωνα με τα οριζόμενα στο άρθρο 52 του Ν. 4430/16 (Α' 205)».
 Άρθρο 45. – Ενίσχυση και προστασία των ελεγκτικών μηχανισμών του ΕΦΚΑ. – 1. Στην παράγραφο 1 του άρθρου 33 του Ν. 4578/18 (Α’ 200) μετά από τις λέξεις «Οι ελεγκτές των Περιφερειακών Ελεγκτικών Κέντρων Ασφάλισης (ΠΕΚΑ) του Ενιαίου Φορέα Κοινωνικής Ασφάλισης (ΕΦΚΑ)» προστίθενται, με ισχύ από 3-12-2018, οι λέξεις «και οι υπάλληλοι του ΕΦΚΑ που διενεργούν ή συνδράμουν στη διενέργεια ελέγχων».
 Η παράγραφος 11 του άρθρου 33 του Ν. 4578/18 αντικαθίσταται από τότε που ίσχυσε ως εξής:
 «11. Οι διατάξεις της παραγράφου 3 του άρθρου 14, των παραγράφων 2, 4 έως 8 και 15 του άρθρου 17, του άρθρου 20Α και της παραγράφου 4 του άρθρου 28 του Ν. 3996/11 (Α' 170) εφαρμόζονται αναλογικά και για τους ελεγκτές των ΠΕΚΑ και τους υπαλλήλους του ΕΦΚΑ που διενεργούν ή συνδράμουν στη διενέργεια ελέγχων».
 Άρθρο 46. – Μετάταξη ή απόσπαση υπαλλήλων του ΕΦΚΑ και του ΕΤΕΑΕΠ. – Στις παραγράφους 1 και 2 του άρθρου 50 του Ν. 4569/18 (Α’ 179) οι λέξεις «μέχρι την 31η-3-2019» αντικαθίστανται από τις λέξεις «μέχρι την 31η-12-2019».
 Άρθρο 47. – Δαπάνες αμοιβής απασχολούμενων σε κτίρια του ΝΑΤ
 • ΚΕΦΑΛΑΙΟ Ε’
 Άρθρο 48. – Βάσιμος λόγος απόλυσης. – Το πρώτο εδάφιο της παραγράφου 3 του άρθρου 5 του Ν. 3198/55 (Α' 98) αντικαθίσταται ως εξής:
 «3. Η καταγγελία της εργασιακής σχέσης θεωρείται έγκυρη, μόνο αν οφείλεται σε βάσιμο λόγο, κατά την έννοια του άρθρου 24 του Αναθεωρημένου Ευρωπαϊκού Κοινωνικού Χάρτη, που κυρώθηκε με το άρθρο πρώτο του Ν. 4359/16 (A' 5), έχει γίνει εγγράφως, έχει καταβληθεί η οφειλόμενη αποζημίωση και έχει καταχωρηθεί η απασχόληση του απολυόμενου στα τηρούμενα για τον ΕΦΚΑ (τ. ΙΚΑ) μισθολόγια ή έχει ασφαλιστεί ο απολυόμενος. Σε περίπτωση αμφισβήτησης, το βάρος επίκλησης και απόδειξης της συνδρομής των προϋποθέσεων έγκυρης καταγγελίας φέρει ο εργοδότης».
 Άρθρο 49. – Ευθύνη εργαζομένων κατά την εκτέλεση της εργασίας. – 1. Το άρθρο 652 του Αστικού Κώδικα αντικαθίσταται ως εξής:
 «Άρθρο 652. – Υποχρεώσεις του εργαζομένου. – Ο εργαζόμενος οφείλει να εκτελέσει με επιμέλεια την εργασία που ανέλαβε. Ο βαθμός της επιμέλειας του εργαζομένου κρίνεται με βάση τη σύμβαση, ενόψει του είδους της ανατεθείσας εργασίας, της μόρφωσης ή των ειδικών γνώσεων που απαιτούνται για την εργασία, καθώς και των ικανοτήτων και των ιδιοτήτων του εργαζομένου που ο εργοδότης γνώριζε ή όφειλε να γνωρίζει.
 Ο εργαζόμενος ευθύνεται για τη ζημία που προξενείται στον εργοδότη από δόλο. Σε περίπτωση πρόκλησης ζημίας στον εργοδότη από αμέλεια του εργαζομένου κατά την εκτέλεση της εργασίας, το δικαστήριο μπορεί να απαλλάξει τον εργαζόμενο από την ευθύνη, ιδίως σε περίπτωση ελαφριάς αμέλειας, ή να κατανείμει τη ζημία μεταξύ εργοδότη και εργαζομένου, καταλογίζοντας στον εργοδότη τη ζημία που αναλογεί στον επιχειρηματικό


text:
του κίνδυνο ή που παρίσταται δυσανάλογη σε σχέση με την ωφέλεια του εργαζομένου από τη σύμβαση».
 «Άρθρο 679. – Παραίτηση του εργαζομένου από τα δικαιώματά του. – Είναι άκυρη η συμφωνία με την οποία περιορίζονται τα δικαιώματα του εργαζομένου από τα άρθρα 656 έως 658, 659 παράγραφοι 2 έως 667, 668 εδάφια 2, 670, 674, 677 και 678 ή διευρύνεται η ευθύνη του εργαζομένου από το άρθρο 652».
 Άρθρο 50. – Μερική απασχόληση και εκ περιτροπής εργασία. – 1. Το τελευταίο εδάφιο της παραγράφου 1 του άρθρου 38 του Ν. 1892/90 (Α’ 101) αντικαθίσταται ως εξής:
 «Αν η συμφωνία αυτή δεν καταρτιστεί εγγράφως ή δεν γνωστοποιηθεί εντός οκτώ (8) ημερών από την κατάρτισή της στην οικεία Επιθεώρηση Εργασίας, τεκμαίρεται η πλήρης απασχόληση του μισθωτού».
 Το τελευταίο εδάφιο της παραγράφου 3 του άρθρου 38 του Ν. 1892/90 αντικαθίσταται ως εξής:
 «Αν η συμφωνία αυτή δεν καταρτιστεί εγγράφως ή αν η συμφωνία ή η απόφαση του εργοδότη δεν γνωστοποιηθούν εντός οκτώ (8) ημερών από την κατάρτιση ή τη λήψη τους στην οικεία Επιθεώρηση Εργασίας, τεκμαίρεται η πλήρης απασχόληση του μισθωτού».
 Άρθρο 51. – Υποχρέωση καταβολής μέσω παρόχου υπηρεσιών πληρωμών της αποζημίωσης απόλυσης. – Μετά το πρώτο εδάφιο της παραγράφου 10 του άρθρου 38 του Ν. 4387/16 (Α’ 85) προστίθεται εδάφιο ως εξής:
 «Από 1-7-2019 οι αποζημιώσεις απόλυσης των εργαζομένων στον ιδιωτικό τομέα και ο αντίστοιχος φόρος της παραγράφου 3 του άρθρου 15 του Ν. 4172/13 (α’ 167) κατατίθενται από τους εργοδότες μέσω λογαριασμού πληρωμών και μεταφέρονται αντιστοίχως και αποδίδονται από τον οικείο πάροχο υπηρεσιών πληρωμών στους λογαριασμούς των δικαιούχων μισθωτών και του Δημοσίου».
 Άρθρο 52. – Υποχρέωση καταβολής μέσω παρόχου υπηρεσιών πληρωμών της αποζημίωσης και των ασφαλιστικών εισφορών των πρακτικώς ασκούμενων και των μαθητευόμενων. – 1. Από 1-7-2019 οι αποζημιώσεις και οι ασφαλιστικές εισφορές των μαθητευόμενων, σπουδαστών και φοιτητών που πραγματοποιούν πρακτική άσκηση ή μαθητεία σε επιχειρήσεις του ιδιωτικού τομέα, όπου προβλέπονται, κατατίθενται από τις επιχειρήσεις μέσω λογαριασμού πληρωμών και μεταφέρονται αντιστοίχως και αποδίδονται από τον οικείο πάροχο υπηρεσιών πληρωμών στους λογαριασμούς των ανωτέρω δικαιούχων και των Φορέων Κοινωνικής Ασφάλισης. Για τον σκοπό αυτόν, κάθε υπόχρεη επιχείρηση υπογράφει σχετική σύμβαση με πάροχο υπηρεσιών πληρωμών που επιλέγει.
 Η μη τήρηση της υποχρέωσης της παραγράφου 1 συνεπάγεται τη διακοπή της σύμβασης μαθητείας ή πρακτικής άσκησης, σύμφωνα με τις κείμενες διατάξεις, και τον αποκλεισμό των επιχειρήσεων από τα προγράμματα μαθητείας και πρακτικής άσκησης για δύο (2) έτη.
 Άρθρο 53. – Καταχώριση της ετήσιας κανονικής άδειας στο ΠΣ ΕΡΓΑΝΗ. – 1. Η παράγραφος 3 του άρθρου 4 του ΑΝ 539/45 (Α’ 229) αντικαθίσταται ως εξής:
 «3. α) O εργοδότης αναγγέλλει ηλεκτρονικά στο πληροφοριακό σύστημα του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης «ΕΡΓΑΝΗ» τη χορήγηση της άδειας έως και μία (1) ώρα μετά την έναρξη πραγματοποίησής της.
 β) Σε περίπτωση μη τήρησης της υποχρέωσης της περίπτωσης α’ επιβάλλονται από τα αρμόδια ελεγκτικά όργανα σε βάρος του εργοδότη κυρώσεις, σύμφωνα με το άρθρο 24 του Ν. 3996/11 (Α’ 170).
 γ) Με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης καθορίζεται η διαδικασία καταχώρισης, τα στοιχεία που


text:
γνωστοποιούνται και κάθε άλλη λεπτομέρεια για την εφαρμογή της παρούσας παραγράφου».
 Η ισχύς του παρόντος αρχίζει από την έκδοση της απόφασης της παραγράφου 1.
 Άρθρο 54. – Πρόσβαση εργαζομένων στο ΠΣ ΕΡΓΑΝΗ. – 1. Οι εργαζόμενοι έχουν πρόσβαση στο πληροφοριακό σύστημα του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης «ΕΡΓΑΝΗ» για την ανάκτηση δεδομένων που αφορούν την εργασιακή τους σχέση.
 Η ισχύς του παρόντος αρχίζει από τη δημοσίευση της απόφασης της παραγράφου 2.
 Άρθρο 55. – Καταχώριση οχημάτων για τη μεταφορά και διανομή προϊόντων και αντικειμένων στο ΠΣ ΕΡΓΑΝΗ. – 1. Όταν, κατά την εκτέλεση της εργασίας τους, οι εργαζόμενοι χρησιμοποιούν μοτοποδήλατο ή μοτοσυκλέτα, κατά την έννοια του άρθρου 2 του Κώδικα Οδικής Κυκλοφορίας (Ν. 2696/99, Α’ 57), για τη μεταφορά ή διανομή προϊόντων και αντικειμένων, ο εργοδότης αναγγέλλει στο πληροφοριακό σύστημα του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης «ΕΡΓΑΝΗ» τον αριθμό κυκλοφορίας του οχήματος.
 Η ισχύς του παρόντος αρχίζει από την έκδοση της απόφασης της παραγράφου 2.
 Άρθρο 56. – Διατάξεις για την υγεία και την ασφάλεια κατά τη διανομή και μεταφορά προϊόντων και αντικειμένων. – 1. Όταν, κατά την εκτέλεση της εργασίας τους, οι εργαζόμενοι χρησιμοποιούν μοτοποδήλατο ή μοτοσυκλέτα, κατά την έννοια του άρθρου 2 του Κώδικα Οδικής Κυκλοφορίας (Ν. 2696/99), ιδιοκτησίας, νομής ή κατοχής του εργοδότη, για τη μεταφορά ή διανομή προϊόντων και αντικειμένων, ο εργοδότης λαμβάνει όλα τα αναγκαία μέτρα, ώστε τα οχήματα να είναι κατάλληλα προσαρμοσμένα και συντηρημένα προκειμένου να διασφαλίζεται η ασφάλεια και η υγεία τους.
 Ο εργοδότης εφοδιάζει με τον κατάλληλο εξοπλισμό προστασίας τους εργαζόμενους που χρησιμοποιούν μοτοποδήλατο ή μοτοσυκλέτα, ιδιοκτησίας, νομής ή κατοχής δικής του ή των εργαζομένων κατά την εκτέλεση της εργασίας τους για τη μεταφορά ή διανομή προϊόντων και αντικειμένων. Μέχρι την έκδοση της απόφασης της παραγράφου 4, ως κατάλληλος εξοπλισμός προστασίας ορίζεται το προστατευτικό κράνος, όπως αναφέρεται στην παράγραφο 6 του άρθρου 12 του Κώδικα Οδικής Κυκλοφορίας (Ν. 2696/99), πανωφόρι κατάλληλο για την προστασία του αναβάτη του μοτοποδηλάτου ή της μοτοσυκλέτας, αδιάβροχη προστασία, γάντια και ανακλαστικό γιλέκο.
 Αρμόδια όργανα για την εφαρμογή των παραγράφων 1 έως 5 είναι οι Επιθεωρητές Ασφάλειας και Υγείας στην Εργασία και οι Ειδικοί Επιθεωρητές Ασφάλειας και Υγείας στην Εργασία του ΣΕΠΕ. Στους εργοδότες που παραβαίνουν τις διατάξεις των παραγράφων 1 έως 5, επιβάλλονται οι κυρώσεις των άρθρων 24 και 28 του Ν. 3996/11 (Α’ 170).
 Αρμόδια όργανα για την εφαρμογή της παραγράφου 7 είναι οι Επιθεωρητές Εργασιακών Σχέσεων και οι Ειδικοί Επιθεωρητές Εργασιακών Σχέσεων του ΣΕΠΕ. Στους εργοδότες που παραβαίνουν τις διατάξεις της παραγράφου 7 επιβάλλονται οι κυρώσεις των άρθρων 24 και 28 του Ν. 3996/11.
 Άρθρο 57. – Οδηγοί λεωφορείων ΚΤΕΛ. – Στο τέλος της παραγράφου 1 του άρθρου 36 του ΠΔ 246/06 (Α’ 261) προστίθεται εδάφιο ως εξής:
 «Για την απασχόληση οδηγού, κατά τα προηγούμενα εδάφια, απαιτείται η κατάρτιση σύμβασης δανεισμού μεταξύ του οδηγού, του εργοδότη του και του ΚΤΕΛ ή του τρίτου μετόχου για ορισμένο χρονικό διάστημα».
 Άρθρο 58. – Αναστολή προθεσμιών κατά τη συμφιλιωτική διαδικασία και τη διαδικασία επίλυσης εργατικών διαφορών. – 1. Στην παράγραφο 2 της υποπαραγράφου Α’


text:
του άρθρου 3 του Ν. 3996/11 (Α’ 170) προστίθεται εδάφιο ως εξής:
 «Όταν η αίτηση του εργαζομένου αφορά αξιώσεις, για τις οποίες εφαρμόζονται οι αποσβεστικές προθεσμίες των παραγράφων 1 και 2 του άρθρου 6 του Ν. 3198/55 (Α' 98), από την κατάθεση της αίτησης και μέχρι τη σύνταξη του πρακτικού της παραγράφου 5, στο οποίο διατυπώνεται αιτιολογημένη άποψη του Επιθεωρητή ή αιτιολογημένη γνώμη περί της αδυναμίας διατύπωσης αιτιολογημένης άποψης, αναστέλλονται οι ανωτέρω αποσβεστικές προθεσμίες».
 Στην παράγραφο 4 της υποπαραγράφου Β’ του άρθρου 3 του Ν. 3996/11 προστίθεται εδάφιο ως εξής:
 «Όταν η αίτηση του εργαζομένου αφορά αξιώσεις, για τις οποίες εφαρμόζονται οι αποσβεστικές προθεσμίες των παραγράφων 1 και 2 του άρθρου 6 του Ν. 3198/55, από την κατάθεση της αίτησης και μέχρι τη σύνταξη του πρακτικού της παραγράφου 6, στο οποίο διατυπώνεται άποψη του Επιθεωρητή επί της διαφοράς, αναστέλλονται οι ανωτέρω αποσβεστικές προθεσμίες».
 Άρθρο 59. – Αναγγελία του απασχολούμενου προσωπικού επί εκτελέσεως οικοδομικής εργασίας ή τεχνικού έργου στο ΠΣ ΕΡΓΑΝΗ. – Η εσωτερική παράγραφος 1 του άρθρου 37 του Ν. 4488/17 (Α’ 137) αντικαθίσταται ως εξής:
 «1. Εργοδότης που εκτελεί οικοδομική εργασία ή τεχνικό έργο, υποχρεούται να αναγγέλλει ηλεκτρονικά στο πληροφοριακό σύστημα του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης «ΕΡΓΑΝΗ» το απασχολούμενο προσωπικό, πριν από την έναρξη κάθε ημερήσιας απασχόλησης. Σε περίπτωση μη συμμόρφωσης, επιβάλλονται οι διοικητικές κυρώσεις του άρθρου 5 του Ν. 4554/18 (Α’ 130)».
 • ΚΕΦΑΛΑΙΟ ΣΤ’
 Άρθρο 60. – Κατηγοριοποίηση παραβάσεων της εργατικής νομοθεσίας. – 1. Η παράγραφος 2 του άρθρου 24 του Ν. 3996/11 αντικαθίσταται ως εξής:
 «2. Για την επιβολή των παραπάνω διοικητικών κυρώσεων συνεκτιμώνται τα εξής κριτήρια: η σοβαρότητα της παράβασης, η τυχόν επαναλαμβανόμενη μη συμμόρφωση στις υποδείξεις των αρμόδιων οργάνων, οι παρόμοιες παραβάσεις για τις οποίες έχουν επιβληθεί κυρώσεις στο παρελθόν, ο βαθμός υπαιτιότητας, ο αριθμός των εργαζομένων, το μέγεθος της επιχείρησης, το καθεστώς απασχόλησης, ο αριθμός των εργαζομένων που θίγονται και η υπαγωγή της επιχείρησης σε μία από τις κατηγορίες του άρθρου 10 του Ν. 3850/10 (Α’ 84).
 Με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης κατηγοριοποιούνται οι παραβάσεις, εξειδικεύονται τα κριτήρια, καθορίζεται η μέθοδος υπολογισμού του ύψους του προστίμου και προβλέπονται περιπτώσεις στις οποίες το ύψος του προστίμου μπορεί να αναπροσαρμόζεται».
 Η παράγραφος 4 του άρθρου 24 του Ν. 3996/11 αντικαθίσταται ως εξής:
 «4. Με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης προσδιορίζονται συγκεκριμένα ποσά ανά παράβαση της περίπτωσης β’ της παραγράφου 3».
 Άρθρο 61. – Εξαίρεση των υπαλλήλων του ΣΕΠΕ και του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης από την αυτόφωρη διαδικασία. – Στο τέλος της παραγράφου 7 του άρθρου 17 του Ν. 3996/11 προστίθεται εδάφιο ως εξής:
 «Για τα αδικήματα που διώκονται κατ' έγκληση και φέρεται ότι διαπράχθηκαν από υπαλλήλους του ΣΕΠΕ ή του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, κατά την εκτέλεση ή με αφορμή την εκτέλεση των υπηρεσιακών τους καθηκόντων, για τον έλεγχο εφαρμογής της εργατικής νομοθεσίας, δεν έχουν εφαρμογή οι διατάξεις των άρθρων 275, 409 έως 413 και 417 έως 424 του Κώδικα Ποινικής Δικονομίας».
 Άρθρο 62. – Κυρώσεις


text:
σε περίπτωση παρεμπόδισης ελέγχων του ΣΕΠΕ. – 1. Στο άρθρο 28 του Ν. 3996/11 (Α’ 170) προστίθεται παράγραφος 4 ως εξής:
 «4. Εργοδότης, διευθυντής επιχείρησης, εκπρόσωπος ή οποιοσδήποτε τρίτος παρεμποδίζει την είσοδο σε υπάλληλο του ΣΕΠΕ ή του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, που διενεργεί ή συμμετέχει σε έλεγχο για την εφαρμογή της εργατικής νομοθεσίας σε χώρους εργασίας, ή παρεμποδίζει ή διακόπτει με οποιοδήποτε τρόπο τη διενέργεια του ελέγχου ή αρνείται να παράσχει ή παρέχει ψευδή στοιχεία και πληροφορίες, τιμωρείται με ποινή φυλάκισης τουλάχιστον ενός (1) έτους ή με χρηματική ποινή τουλάχιστον εννιακοσίων (900) ευρώ ή και με τις δύο αυτές ποινές».
 Η παράγραφος 2 του άρθρου 8 του Ν. 2336/95 (Α’ 189) καταργείται.
 • ΚΕΦΑΛΑΙΟ Ζ’
 Άρθρο 63. – Άδεια φροντίδας τέκνου αναπληρωτών εκπαιδευτικών του ΟΑΕΔ. – 1. Αναπληρωτής εκπαιδευτικός των εκπαιδευτικών δομών του Οργανισμού Απασχόλησης Εργατικού Δυναμικού (ΟΑΕΔ), ανεξαρτήτως φύλου, με τέκνο έως δύο (2) ετών, δικαιούται, μετά τη λήξη της άδειας μητρότητας της παραγράφου 1 του άρθρου 11 του Ν. 2874/00 (Α’ 286), να κάνει χρήση μειωμένου διδακτικού ωραρίου κατά δύο (2) ώρες την εβδομάδα και να απαλλαγεί από τις πρόσθετες υπηρεσίες της παραγράφου 8 του άρθρου 13 του Ν. 1566/85 (Α’ 167). Εναλλακτικά, εφόσον δεν κάνει χρήση του μειωμένου ωραρίου του προηγούμενου εδαφίου, δικαιούται άδεια με αποδοχές, διάρκειας τρεισήμισι (3,5) μηνών, η οποία χορηγείται αποκλειστικά μετά τη λήξη της άδειας μητρότητας.
 Δικαίωμα λήψης της άδειας φροντίδας τέκνου της παραγράφου 1 έχει, με τους ίδιους όρους και προϋποθέσεις, και ο θετός γονέας, ανεξαρτήτως φύλου, από τον χρόνο της υιοθεσίας τέκνου που δεν έχει υπερβεί το έκτο (6ο) έτος της ηλικίας του, καθώς και ο ανάδοχος γονέας, ανεξαρτήτως φύλου, από τον χρόνο εισόδου τέκνου που δεν έχει υπερβεί το έκτο (6ο) έτος της ηλικίας του.
 Την άδεια φροντίδας τέκνου δικαιούται κάθε γονέας αναπληρωτής εκπαιδευτικός, ανεξάρτητα από το είδος της δραστηριότητας που ασκεί ο άλλος γονέας.
 Η άδεια χορηγείται μετά από κοινή δήλωση των γονέων προς τον εργοδότη ή τους εργοδότες τους για το ποιος θα κάνει χρήση του δικαιώματος άδειας, ενώ μπορούν να συμφωνήσουν να μοιραστούν την άδεια αυτή για συγκεκριμένα χρονικά διαστήματα, τα οποία γνωστοποιούν με την κοινή τους δήλωση. Οι εργοδότες υποχρεούνται να παρέχουν στους εργαζόμενους σχετικές βεβαιώσεις.
 Σε περίπτωση διαζυγίου, διάστασης ή γέννησης τέκνου χωρίς γάμο των γονέων του, την άδεια φροντίδας τέκνου λαμβάνει ο γονέας που έχει την επιμέλεια, εκτός και αν συμφωνήσουν διαφορετικά.
 Η άδεια φροντίδας τέκνου θεωρείται και αμείβεται ως χρόνος διδακτικής υπηρεσίας και ως χρόνος ασφάλισης στους οικείους κλάδους κύριας και επικουρικής ασφάλισης.
 Ο χρόνος λήψης της άδειας του παρόντος δεν μπορεί να μετατεθεί για οποιονδήποτε λόγο, η διάρκειά του δεν μπορεί να παραταθεί και λήγει, σε κάθε περίπτωση, με τη λήξη της εργασιακής σχέσης του εκπαιδευτικού.
 Άρθρο 64. – Αναπληρωτές εκπαιδευτικοί των σχολών του ΟΑΕΔ. – Το πρώτο εδάφιο της περίπτωσης α’ της παραγράφου 4 του άρθρου 67 του Ν. 3518/06 (Α’ 272) αντικαθίσταται ως εξής:
 «4. α) Για την κάλυψη των αναγκών των εκπαιδευτικών μονάδων σε έκτακτο προσωπικό, συμπεριλαμβανομένων της Σχολής Επαγγελματικής Κατάρτισης ΑμΕΑ Αθηνών και του


text:
Εκπαιδευτικού Κέντρου Επαγγελματικής Κατάρτισης Εφήβων και Νέων με Ειδικές Ανάγκες (ΕΚΕΚ ΑμΕΑ) Θεσσαλονίκης, ο ΟΑΕΔ δύναται να προσλαμβάνει, εκτός των ωρομισθίων της παραγράφου 2 του άρθρου 3 του Ν. 2336/95 (Α’ 189), προσωρινούς αναπληρωτές εκπαιδευτικούς πλήρους και μειωμένου ωραρίου, από τους ίδιους πίνακες που θα καταρτίζονται για τον σκοπό αυτόν.
 Το ωράριο διδασκαλίας των αναπληρωτών πλήρους ωραρίου ορίζεται ίδιο με αυτό του πρωτοδιόριστου εκπαιδευτικού.
 Το ωράριο διδασκαλίας των αναπληρωτών μειωμένου ωραρίου ορίζεται από εννέα (9) έως δεκαπέντε (15) ώρες την εβδομάδα».
 Άρθρο 65. – Επίδομα θέσης ευθύνης διευθυντών και υποδιευθυντών των ΚΕΚ ΟΑΕΔ. – 1. Στην υποπερίπτωση ηη’ της περίπτωσης β’ της παραγράφου 1 του άρθρου 16 του Ν. 4354/15 (Α’ 176) οι λέξεις «καθώς και Εργαστηριακών Κέντρων» αντικαθίστανται από τις λέξεις «Εργαστηριακών Κέντρων και Σχολών και Κέντρων Επαγγελματικής Κατάρτισης του ΟΑΕΔ».
 Στην υποπερίπτωση θθ’ της περίπτωσης β’ της παραγράφου 1 του άρθρου 16 του Ν. 4354/15 οι λέξεις «και δημόσιων ΙΕΚ» αντικαθίστανται από τις λέξεις «δημόσιων ΙΕΚ και Σχολών και Κέντρων Επαγγελματικής Κατάρτισης του ΟΑΕΔ».
 Άρθρο 66. – Αποζημίωση ελεγκτών ΟΑΕΔ. – 1. Στο άρθρο 21 του Ν. 4354/15 (Α’ 176) προστίθεται, με ισχύ από 1-1-2016, παράγραφος 10 ως εξής:
 «10. Για την αποζημίωση όσων διενεργούν ή συμμετέχουν στη διενέργεια ελέγχων του ΟΑΕΔ, δεν εφαρμόζονται τα όρια των δύο τελευταίων εδαφίων της παραγράφου 2 και οι διατάξεις της παραγράφου 3 του παρόντος άρθρου».
 Οι κοινές υπουργικές αποφάσεις για την αποζημίωση όσων διενεργούν ή συμμετέχουν στη διενέργεια ελέγχων του ΟΑΕΔ, κατ' εφαρμογή των διατάξεων των παραγράφων 2 και 10 του άρθρου 21 του Ν. 4354/15 και της παραγράφου 11 του άρθρου 34 του Ν. 4144/13 (Α’ 88), που εκδίδονται εντός δύο (2) μηνών από την έναρξη ισχύος του παρόντος δύναται να ισχύουν από 1-1-2019.
 Άρθρο 67. – Ειδικότητες εκπαιδευτικών ΟΑΕΔ. – 1. Η παράγραφος 2 του άρθρου 29Α του Ν. 4521/18 (Α’ 38) αντικαθίσταται ως εξής:
 Στο άρθρο 29Α του Ν. 4521/18 προστίθεται νέα παράγραφος 4 ως εξής:
 «4. Για την κάλυψη έκτακτων αναγκών σε ωρομίσθιο εκπαιδευτικό προσωπικό στο πλαίσιο υλοποίησης ταχύρρυθμων προγραμμάτων επαγγελματικής κατάρτισης από τα Κέντρα Επαγγελματικής Κατάρτισης (ΚΕΚ) του ΟΑΕΔ, δύναται να προσλαμβάνονται, με απόφαση του Διοικητή του ΟΑΕΔ, ως εκπαιδευτικοί εξειδικευμένοι τεχνίτες, εκτός του πίνακα των ειδικοτήτων της παραγράφου 2».
 Άρθρο 68. – Ωφελούμενοι προγραμμάτων εποχικών ξενοδοχειακών επιχειρήσεων του ΟΑΕΔ. – Στο άρθρο 8 του Ν. 1545/85 (Α’ 91) προστίθεται παράγραφος 4 ως εξής:
 «4. Οι εργαζόμενοι σε ξενοδοχειακές επιχειρήσεις που εντάσσονται στο πρόγραμμα επιχορήγησης της παραγράφου 2, εξαιρούνται από το πεδίο εφαρμογής της παραγράφου 1 του άρθρου 39 του Ν. 3986/11 (Α’ 152), για όσο χρόνο απασχολούνται στο πλαίσιο υλοποίησης του προγράμματος επιχορήγησης».
 Άρθρο 69. – Επιδότηση Μαθητείας των ΕΠΑΣ ΟΑΕΔ. – Η παράγραφος 1 του άρθρου 10 του Ν. 1545/85 αντικαθίσταται ως εξής:
 «1. Ο ΟΑΕΔ μπορεί να καταβάλει στους μαθητές των εκπαιδευτικών του μονάδων μαθητείας επίδομα, το οποίο χορηγείται για κάθε μέρα εκπαίδευσης στη μονάδα της πρακτικής εξάσκησης του μαθητή σε επιχειρήσεις του ιδιωτικού ή του δημόσιου τομέα, όπως αυτός ορίζεται στην παράγραφο 6 του άρθρου 1 του Ν. 1256/82 (Α’ 46)».
 Άρθρο


text:
70. – Επιτροπή του ΕΛΕΚΠ. – 1. Στην παράγραφο 8 του άρθρου 34 του Ν. 4144/13 (Α’ 88) προστίθεται εδάφιο ως εξής:
 «Τα μέλη των περιπτώσεων β’ έως δ’ ορίζονται με τετραετή θητεία».
 Μέχρι την έκδοση νέας απόφασης για τη συγκρότηση της Επιτροπής του ΕΛΕΚΠ, σύμφωνα με την παράγραφο 8 του άρθρου 34 του Ν. 4144/13, όπως τροποποιείται με την παράγραφο 1 του παρόντος, η υφιστάμενη Επιτροπή του ΕΛΕΚΠ εξακολουθεί να λειτουργεί νόμιμα ως έχει.
 Άρθρο 71. – Κριτήρια επιλογής διευθυντικών στελεχών στις μονάδες εκπαίδευσης και κατάρτισης του ΟΑΕΔ. – 1. Η περίπτωση α’ της παραγράφου 5 του άρθρου 72 του Ν. 3996/11 αντικαθίσταται ως εξής:
 «α. Το κριτήριο της επιστημονικής συγκρότησης αποτιμάται με ανάλογη εφαρμογή της παραγράφου 2 του άρθρου 24 του Ν. 4547/18 (Α’ 102)».
 Το πρώτο εδάφιο της περίπτωσης β’ της παραγράφου 5 του άρθρου 72 του Ν. 3996/11 αντικαθίσταται ως εξής:
 «β. Το κριτήριο της διοικητικής και διδακτικής εμπειρίας αποτιμάται με ανάλογη εφαρμογή της παραγράφου 3 του άρθρου 24 του Ν. 4547/18».
 Στο δεύτερο εδάφιο της παραγράφου 6 του άρθρου 72 του Ν. 3996/11 οι λέξεις «τριάντα πέντε (35)» αντικαθίστανται από τις λέξεις «σαράντα πέντε (45)».
 Το δεύτερο εδάφιο της παραγράφου 10 του άρθρου 72 του Ν. 3996/11 αντικαθίσταται ως εξής:
 «Η επιλογή και τοποθέτηση των διευθυντών και υποδιευθυντών στις μονάδες εκπαίδευσης και κατάρτισης του ΟΑΕΔ πραγματοποιείται για διετή θητεία, η οποία αρχίζει με την έναρξη του σχολικού έτους και λήγει την τελευταία ημέρα του επόμενου σχολικού έτους».
 Η θητεία των διευθυντών οι οποίοι υπηρετούν στις μονάδες εκπαίδευσης και κατάρτισης του ΟΑΕΔ κατά την έναρξη ισχύος του παρόντος, λήγει την 31η Αυγούστου 2019 ή, εφόσον η διαδικασία επιλογής δεν έχει ολοκληρωθεί έως και την ανωτέρω καταληκτική ημερομηνία, η θητεία τους παρατείνεται μέχρι την τοποθέτηση των νέων διευθυντών.
 Η περίπτωση δ’ της παραγράφου 2 του άρθρου 72 του Ν. 3996/11 καταργείται.
 Άρθρο 72. – Εκκαθάριση ΟΧΑΕ. – Στην περίπτωση β’ της παραγράφου 8 του άρθρου 35 του Ν. 4144/13 (Α’ 88) οι λέξεις «μέχρι τις 31-12-2018» αντικαθίστανται, με ισχύ από 1-1-2019, από τις λέξεις «μέχρι τις 31-12-2019».
 Άρθρο 73. – Απασχόληση προσώπων ειδικών κατηγοριών σε φορείς του ιδιωτικού και ευρύτερου δημόσιου τομέα. – 1. Το άρθρο 2 του Ν. 2643/98 (Α’ 220) αντικαθίσταται ως εξής:
 «Άρθρο 2. – Προστασία σε φορείς του ιδιωτικού και ευρύτερου δημόσιου τομέα. – 1. Α) Επιχειρήσεις ή εκμεταλλεύσεις, ελληνικές ή ξένες, που λειτουργούν στην Ελλάδα με οποιαδήποτε μορφή, καθώς και οι θυγατρικές τους εταιρείες, εφόσον απασχολούν προσωπικό πάνω από πενήντα (50) άτομα, υποχρεούνται να προσλαμβάνουν προστατευόμενα πρόσωπα του προηγούμενου άρθρου, σε ποσοστό οκτώ τοις εκατό (8%) επί του συνόλου του προσωπικού της επιχείρησης ή της εκμετάλλευσης. Εξαιρούνται από την υποχρέωση αυτή, οι επιχειρήσεις ή εκμεταλλεύσεις που εμφανίζουν στους ισολογισμούς τους αρνητικό αποτέλεσμα (ζημία) στις δύο (2) αμέσως προηγούμενες από το έτος προκήρυξης χρήσεις. Το ποσοστό αυτό κατανέμεται στις προστατευόμενες κατηγορίες προσώπων του άρθρου 1 με την ακόλουθη σειρά προτεραιότητας:
 α) Ποσοστό τρία τοις εκατό (3%) στα πρόσωπα της περίπτωσης α’ της παραγράφου 1 του άρθρου 1.
 β) Ποσοστό δύο τοις εκατό (2%)


text:
στα πρόσωπα του πρώτου εδαφίου της περίπτωσης β’ της παραγράφου 1 του άρθρου 1.
 γ) Ποσοστό ένα τοις εκατό (1%) στα πρόσωπα της περίπτωσης γ’ της παραγράφου 1 του άρθρου 1.
 δ) Ποσοστό ένα τοις εκατό (1%) στα πρόσωπα του δεύτερου εδαφίου της περίπτωσης β’ της παραγράφου 1 του άρθρου 1.
 ε) Ποσοστό ένα τοις εκατό (1%) στα πρόσωπα της περίπτωσης δ’ της παραγράφου 1 του άρθρου 1.
 Από τον αριθμό των προσώπων που προκύπτει ότι υποχρεούται να προσλάβει η επιχείρηση ή εκμετάλλευση με βάση τα ανωτέρω επιμέρους ποσοστά, αφαιρούνται κατά κατηγορία προστασίας τα πρόσωπα που συγκεντρώνουν τις προϋποθέσεις υπαγωγής στον παρόντα νόμο κι έχουν προσληφθεί οικειοθελώς από την επιχείρηση ή εκμετάλλευση.
 Β) Οι φορείς του δημόσιου τομέα που αναφέρονται στην παράγραφο 13, με την εξαίρεση των Νομικών Προσώπων Ιδιωτικού Δικαίου (ΝΠΙΔ) που προσλαμβάνουν προσωπικό μέσω του Ανώτατου Συμβουλίου Επιλογής Προσωπικού (ΑΣΕΠ) και όσων εμφανίζουν στους ισολογισμούς τους αρνητικό αποτέλεσμα (ζημία) στις δύο (2) αμέσως προηγούμενες από το έτος προκήρυξης χρήσεις, κι εφόσον απασχολούν προσωπικό πάνω από πενήντα (50) άτομα, υποχρεούνται να προσλαμβάνουν προστατευόμενα πρόσωπα του προηγούμενου άρθρου σε ποσοστό δέκα τοις εκατό (10%), το οποίο κατανέμεται στις προστατευόμενες κατηγορίες προσώπων του άρθρου 1 με την ακόλουθη σειρά προτεραιότητας:
 α) Ποσοστό τρία τοις εκατό (3%) στα πρόσωπα του πρώτου εδαφίου της περίπτωσης β’ της παραγράφου 1 του άρθρου 1.
 β) Ποσοστό δύο τοις εκατό (2%), στα πρόσωπα της περίπτωσης α’ της παραγράφου 1 του άρθρου 1 που είναι πολύτεκνοι γονείς με τέσσερα (4) ζώντα τέκνα και άνω, τέκνα πολύτεκνης οικογένειας και επιζών ή άγαμος γονέας τριών ανήλικων τέκνων, καθώς και ποσοστό δύο τοις εκατό (2%) στα πρόσωπα της περίπτωσης α’ της παραγράφου 1 του άρθρου 1 που είναι τρίτεκνοι γονείς με τρία (3) ζώντα τέκνα και τέκνα τρίτεκνης οικογένειας.
 Για τον υπολογισμό των ποσοστών της παραγράφου 1 στο προσωπικό της υπόχρεης επιχείρησης, εκμετάλλευσης ή φορέα συνυπολογίζονται:
 α) Οι υπάλληλοι και οι εργατοτεχνίτες που υπηρετούν σε αυτήν, ανεξάρτητα από τον τύπο και τη μορφή της σύμβασής τους. Δεν συνυπολογίζονται εκείνοι που προσλαμβάνονται για χρονικό διάστημα μικρότερο του ενός (1) έτους.
 β) Τα πρόσωπα που τοποθετήθηκαν αναγκαστικά σε κάθε υπόχρεη επιχείρηση με τον Ν. 1648/86 (Α’ 147) ή με οποιαδήποτε προηγούμενη προστατευτική διάταξη ή με τις διατάξεις του παρόντος νόμου. Δεν συνυπολογίζονται τοποθετήσεις προσώπων που υπάγονται στο άρθρο 1, εφόσον γίνονται οικειοθελώς από την επιχείρηση.
 Τυχόν κλάσμα που προκύπτει κατά τον υπολογισμό του αριθμού αυτών που προσλαμβάνονται, αν υπερβαίνει τη μισή μονάδα, υπολογίζεται ως ακέραιη μονάδα.
 Σε επιχειρήσεις, εκμεταλλεύσεις ή φορείς που διατηρούν υποκαταστήματα ή εκμεταλλεύσεις σε περισσότερες από μία περιφερειακές ενότητες, για τον υπολογισμό του αριθμού των προστατευόμενων προσώπων που τοποθετούνται υποχρεωτικά, λαμβάνεται υπόψη το σύνολο του προσωπικού που υπηρετεί στην έδρα και τα υποκαταστήματα ή τις εκμεταλλεύσεις της επιχείρησης ή του φορέα. Στην περίπτωση αυτή, ο υπολογισμός εκείνων που τοποθετούνται, γίνεται χωριστά για τα υποκαταστήματα ή τις εκμεταλλεύσεις που λειτουργούν σε κάθε περιφερειακή ενότητα ανάλογα με το απασχολούμενο σε αυτές προσωπικό. Η υποχρέωση της επιχείρησης, εκμετάλλευσης ή του φορέα να προσλαμβάνει τα πρόσωπα που αναφέρονται στο άρθρο 1 έχει εκπληρωθεί,


text:
όταν, πανελλαδικά, έχει τοποθετηθεί στην επιχείρηση, εκμετάλλευση ή τον φορέα ο αριθμός προσώπων που αναλογεί στο συνολικό προβλεπόμενο ποσοστό της παραγράφου 1.
 Η αρμόδια Υπηρεσία του ΟΑΕΔ (περιφερειακή διεύθυνση ή ΚΠΑ2) καταρτίζει την προκήρυξη η οποία περιλαμβάνει το σύνολο των θέσεων εργασίας των φορέων της παραγράφου 1 που θα καλυφθούν από προστατευόμενα πρόσωπα, κατά περιφερειακή ενότητα, φορέα, κατηγορία προστασίας, κλάδο και ειδικότητα, κατά τα οριζόμενα στην παράγραφο 4 του άρθρου 6. Η προκήρυξη εγκρίνεται από την Κεντρική Επιτροπή Εποπτείας και Συντονισμού Εφαρμογής του Ν. 2643/98 και κοινοποιείται από τον περιφερειακό διευθυντή ή τον προϊστάμενο του ΚΠΑ2 στην οικεία Επιτροπή του άρθρου 9. Η προκήρυξη αναρτάται στο κατάστημα της αρμόδιας Υπηρεσίας και στην ιστοσελίδα του ΟΑΕΔ. Δελτίο τύπου σχετικά με τη δημοσίευση της προκήρυξης αναρτάται στην ιστοσελίδα και αποστέλλεται στον ημερήσιο τύπο.
 α) Οι ενδιαφερόμενοι να προσληφθούν στις προκηρυσσόμενες θέσεις εργασίας ιδιωτικών επιχειρήσεων, εκμεταλλεύσεων και φορέων της παραγράφου 1, υποβάλλουν ηλεκτρονικά ειδική αίτηση - υπεύθυνη δήλωση, στην οποία δηλώνουν όλα τα στοιχεία που απαιτούνται για τη μοριοδότησή τους, κατ' εφαρμογή του άρθρου 4, καθώς και τις συγκεκριμένες θέσεις της προκήρυξης, στις οποίες επιθυμούν να τοποθετηθούν κατά σειρά προτίμησης.
 β) Οι υποψήφιοι έχουν δικαίωμα επιλογής θέσεων από μία (1) κατηγορία προστασίας. Αν ένας υποψήφιος ανήκει σε περισσότερες από μία (1) κατηγορίες προστασίας, επιλέγει μία κατηγορία προστασίας ως κύρια, βάσει της οποίας δηλώνει τις θέσεις που επιθυμεί. Η σώρευση στην αίτηση - υπεύθυνη δήλωση θέσεων από διαφορετικές κατηγορίες προστασίας, συνεπάγεται αυτοδικαίως τον αποκλεισμό του υποψηφίου από τη διαδικασία.
 γ) Οι αιτήσεις - υπεύθυνες δηλώσεις των υποψηφίων υποβάλλονται μέσα σε αποκλειστική προθεσμία, η οποία αρχίζει από την επομένη της ανάρτησης της προκήρυξης στο κατάστημα της αρμόδιας Υπηρεσίας και στην ιστοσελίδα του ΟΑΕΔ, δεν μπορεί να είναι μικρότερη των τριάντα (30) ημερών και καθορίζεται με την απόφαση της παραγράφου 7. Ανάκληση, τροποποίηση ή συμπλήρωση της αίτησης - υπεύθυνης δήλωσης δεν επιτρέπεται μετά το πέρας της αποκλειστικής προθεσμίας υποβολής της. Η δήλωση ανακριβών στοιχείων στην αίτηση - υπεύθυνη δήλωση συνεπάγεται την απώλεια της προστασίας του παρόντος νόμου.
 δ) Οι ενδιαφερόμενοι έχουν δικαίωμα υποβολής αίτησης - υπεύθυνης δήλωσης σε τρεις (3) κατ' ανώτατο όριο Υπηρεσίες του ΟΑΕΔ (περιφερειακή διεύθυνση ή ΚΠΑ2) που έχουν προβεί σε προκήρυξη, κατ' επιλογήν τους.
 ε) Η πλήρωση των θέσεων γίνεται με βάση ξεχωριστούς πίνακες ανά κατηγορία προστασίας σύμφωνα με τον αριθμό των μορίων που συγκεντρώνουν τα προστατευόμενα πρόσωπα σε συνδυασμό και με τη σειρά προτίμησης που έχουν αναγράψει οι υποψήφιοι στη δήλωσή τους.
 α) Οι ενδιαφερόμενοι να προσληφθούν στις προκηρυσσόμενες θέσεις εργασίας ιδιωτικών επιχειρήσεων, εκμεταλλεύσεων και φορέων της παραγράφου 1, υποβάλλουν στην οικεία Επιτροπή του άρθρου 9 τα απαιτούμενα δικαιολογητικά, με τα οποία τεκμηριώνεται η ακρίβεια των δηλούμενων στην αίτηση - υπεύθυνη δήλωση στοιχείων, τα οποία θα πρέπει να έχουν εκδοθεί και συνταχθεί μέχρι την λήξη της προθεσμίας υποβολής της αίτησης - υπεύθυνης δήλωσης και όχι πέραν αυτής, εκτός αυτών που προσδιορίζεται με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης ότι επιτρέπεται να εκδοθούν και μετά τη λήξη της ανωτέρω προθεσμίας. Για την υποβολή των δικαιολογητικών του προηγούμενου εδαφίου εφαρμόζεται


text:
η παράγραφος 4 του άρθρου 10 του Κώδικα Διοικητικής Διαδικασίας (Ν. 2690/99, Α' 45).
 β) Η υποβολή των δικαιολογητικών της περίπτωσης α’ γίνεται εντός αποκλειστικής προθεσμίας, η οποία αρχίζει από την επομένη της ανάρτησης της προκήρυξης στο κατάστημα της αρμόδιας Υπηρεσίας και στην ιστοσελίδα του ΟΑΕΔ, δεν μπορεί να είναι μικρότερη των τριάντα πέντε (35) ημερών και καθορίζεται με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης. Η εκπρόθεσμη υποβολή των δικαιολογητικών καθιστά απαράδεκτη την αίτηση.
 αα) Αριθμό προστατευομένων αντίστοιχο προς τις προκηρυσσόμενες θέσεις του άρθρου 2 κατά κατηγορία προστασίας.
 ε) Η αρμόδια Υπηρεσία του ΟΑΕΔ, μετά την εξέταση των ενστάσεων, ανασυντάσσει, εάν απαιτείται, τον προσωρινό πίνακα μοριοδότησης και καταρτίζει τον οριστικό πίνακα μοριοδότησης, ο οποίος περιλαμβάνει:
 Ο οριστικός πίνακας αναρτάται στο κατάστημα της αρμόδιας Υπηρεσίας του ΟΑΕΔ και στην ιστοσελίδα του ΟΑΕΔ. Δελτίο τύπου σχετικά με τη δημοσίευση του πίνακα αναρτάται στην ιστοσελίδα του ΟΑΕΔ και αποστέλλεται στον ημερήσιο τύπο. Ο οριστικός πίνακας ισχύει μέχρι την έκδοση της απόφασης της παραγράφου 7 για νέα προκήρυξη. Κάθε αντικατάσταση τοποθετηθέντος, είτε ύστερα από αίτηση του εργοδότη είτε ύστερα από ανάκληση τοποθέτησης με αίτηση του προστατευομένου, γίνεται από τον πίνακα των επιλαχόντων.
 Με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης καθορίζονται ο τύπος της ειδικής αίτησης - υπεύθυνης δήλωσης που υποβάλλουν τα προστατευόμενα πρόσωπα, τα ειδικότερα στοιχεία που πρέπει να περιέχει η αίτηση - υπεύθυνη δήλωση, τα δικαιολογητικά που κατατίθενται από τους υποψηφίους, ο τρόπος υποβολής των δικαιολογητικών, ο τρόπος και η διαδικασία επεξεργασίας των αιτήσεων και κατάρτισης των πινάκων μοριοδότησης και κάθε άλλο σχετικό θέμα για την εφαρμογή του παρόντος άρθρου.
 Οι Επιτροπές του άρθρου 9 τοποθετούν με απόφασή τους τα προστατευόμενα πρόσωπα στις θέσεις εργασίας ιδιωτικών επιχειρήσεων, εκμεταλλεύσεων και φορέων της παραγράφου 1, εντός αποκλειστικής προθεσμίας τριάντα (30) ημερών από την αποστολή σε αυτές του οριστικού πίνακα μοριοδότησης. Η αδικαιολόγητη μη τήρηση της αποκλειστικής προθεσμίας συνιστά πειθαρχικό αδίκημα των αρμόδιων για την τοποθέτηση υπαλλήλων. Ο πίνακας τοποθετήσεων γνωστοποιείται στους ενδιαφερομένους με τον ίδιο τρόπο κατά τον οποίο δημοσιοποιούνται οι πίνακες μοριοδότησης (προσωρινός και οριστικός).
 Ο αρμόδιος περιφερειακός διευθυντής του ΟΑΕΔ, με απόφασή του, ύστερα από σύμφωνη γνώμη της οικείας Επιτροπής του άρθρου 9, μπορεί να απαλλάσσει από την υποχρέωση πρόσληψης ή να περιορίζει το ποσοστό υποχρεωτικής πρόσληψης σε επιχειρήσεις, εκμεταλλεύσεις ή φορείς που έχουν ουσιαστικά αναστείλει τις εργασίες τους ή δεν μπορούν να συνεχίσουν επωφελώς τη λειτουργία τους. Με την ίδια διαδικασία μπορεί να επιτρέπεται στις παραπάνω επιχειρήσεις, εκμεταλλεύσεις ή φορείς να απολύουν όλους ή ορισμένους από τους προστατευόμενους, που έχουν τοποθετηθεί σε αυτές αναγκαστικά με οποιονδήποτε νόμο καταγγέλλοντας τη σύμβαση εργασίας τους. Για την έκδοση της παραπάνω απόφασης, η ενδιαφερόμενη επιχείρηση υποβάλλει στον αρμόδιο περιφερειακό διευθυντή του ΟΑΕΔ σχετική αίτηση που συνοδεύεται από όλα τα απαραίτητα για την υποστήριξή της στοιχεία.
 Αν ο περιφερειακός διευθυντής αποφασίσει τη μείωση του ποσοστού υποχρεωτικής πρόσληψης ή επιτρέψει την απόλυση ορισμένου αριθμού προστατευομένων, με την απόφασή του ορίζει, κατά περίπτωση, το ποσοστό της μείωσης ή τον συγκεκριμένο αριθμό απολυομένων και τα κριτήρια για την επιλογή των προσώπων που απολύονται. Τέτοια


text:
κριτήρια είναι ο χρόνος πρόσληψης του απολυομένου, η οικονομική ή η οικογενειακή του κατάσταση, η ηλικία του και ο βαθμός τυχόν αναπηρίας του.
 Κατά των αποφάσεων αυτών του περιφερειακού διευθυντή του ΟΑΕΔ χωρεί προσφυγή ενώπιον της Δευτεροβάθμιας Επιτροπής του άρθρου 10, η οποία ασκείται μέσα σε αποκλειστική προθεσμία τριάντα (30) ημερών από την κοινοποίηση της απόφασης. Δικαίωμα προσφυγής έχουν οι ανωτέρω εργοδότες, τα προστατευόμενα πρόσωπα και κάθε τρίτος που έχει έννομο συμφέρον.
 Οι οργανισμοί κοινής ωφέλειας, οι τράπεζες και οι φορείς του δημόσιου τομέα που αναφέρονται στην παράγραφο 13, υποχρεούνται, πέρα από τα προστατευόμενα πρόσωπα που οι φορείς αυτοί προσλαμβάνουν σύμφωνα με την παράγραφο 1, να προσλαμβάνουν:
 α) Στο ογδόντα τοις εκατό (80%) των κενών θέσεων τηλεφωνητών οικιακών τηλεφωνικών κέντρων, τυφλούς πτυχιούχους των σχολών εκπαίδευσης τυφλών τηλεφωνητών, που εποπτεύονται από τα Υπουργεία Παιδείας, Έρευνας και Θρησκευμάτων, Εργασίας, Κοινωνικής Ασφάλισης και Κοινωνικής Αλληλεγγύης και Υγείας. Τυχόν κλάσμα που προκύπτει κατά τον υπολογισμό του αριθμού των θέσεων, εάν υπερβαίνει τη μισή μονάδα, υπολογίζεται ως ακέραιη μονάδα.
 β) Στο ένα πέμπτο (1/5) των κενών θέσεων κλητήρων, νυχτοφυλάκων, καθαριστών - καθαριστριών, θυρωρών, κηπουρών και τραπεζοκόμων, θύματα πολέμου, αναπήρους πολεμικής ή ειρηνικής περιόδου και αναπήρους πολέμου άμαχου πληθυσμού και αναπήρους του πρώτου εδαφίου της περίπτωσης β’ της παραγράφου 1 του άρθρου 1 ή τέκνα των αναπήρων πολέμου ή της Εθνικής Αντίστασης ή θανόντων αναπήρων πολέμου ή της Εθνικής Αντίστασης, εφόσον κατοικούν στην περιφέρεια όπου προσλαμβάνονται και είναι σε θέση να εκτελέσουν την εργασία που τους ανατίθεται.
 Οι φορείς του δημόσιου τομέα που αναφέρονται στην παράγραφο 13 υποχρεούνται να προσλαμβάνουν ως δικηγόρους προστατευόμενα πρόσωπα του άρθρου 1, σε ποσοστό οκτώ τοις εκατό (8%) επί του συνολικού αριθμού των δικηγόρων που απασχολούνται στη νομική τους υπηρεσία. Η κατανομή του ποσοστού αυτού στις κατηγορίες των προστατευόμενων προσώπων γίνεται σύμφωνα με την παράγραφο 1.
 Ως κατώτατο όριο ηλικίας για την τοποθέτηση ή πρόσληψη ορίζεται το εικοστό πρώτο (21ο) έτος. Για τον υπολογισμό του ορίου αυτού, ως ημέρα γέννησης θεωρείται η 1η Ιανουαρίου του έτους γέννησης.
 Με την επιφύλαξη της παραγράφου 1Β, οι διατάξεις του παρόντος εφαρμόζονται στους ακόλουθους φορείς του δημόσιου τομέα:
 β) Στα νομικά πρόσωπα ιδιωτικού δικαίου, που ανήκουν στο κράτος ή επιχορηγούνται τακτικώς, σύμφωνα με τις κείμενες διατάξεις, από κρατικούς πόρους κατά πενήντα τοις εκατό (50%) τουλάχιστον του ετήσιου προϋπολογισμού τους ή στα οποία το κράτος κατέχει το πενήντα ένα τοις εκατό (51%) τουλάχιστον του μετοχικού τους κεφαλαίου.
 γ) Στα νομικά πρόσωπα τα οποία είτε ανήκουν στα νομικά πρόσωπα που αναφέρονται στις περιπτώσεις α’ και β’ ή στα νομικά πρόσωπα δημοσίου δικαίου ή στους οργανισμούς τοπικής αυτοδιοίκησης κάθε βαθμίδας ή στην ΚΕΔΚΕ ή στις τοπικές ενώσεις δήμων και κοινοτήτων είτε επιχορηγούνται από τους φορείς αυτούς, τακτικώς κατά πενήντα τοις εκατό (50%) τουλάχιστον του ετήσιου προϋπολογισμού τους, σύμφωνα με τις κείμενες διατάξεις ή τα οικεία καταστατικά, είτε έχουν μετοχικό κεφάλαιο, το πενήντα ένα τοις εκατό (51%) τουλάχιστον του οποίου κατέχουν οι παραπάνω φορείς».
 Οποιαδήποτε αναφορά στις διατάξεις του Ν. 2643/98 στους φορείς της παραγράφου 8 του άρθρου 2 του νόμου αυτού, νοείται ως αναφορά στους φορείς της παραγράφου


text:
13 του άρθρου 2, όπως αντικαθίσταται με την παράγραφο 1 του παρόντος.
 Το πρώτο, δεύτερο και τρίτο εδάφιο της παραγράφου 1 και οι παράγραφοι 4, 5, 6 και 7 του άρθρου 11 του Ν. 3227/04 (Α’ 31) καταργούνται.
 Άρθρο 74. – Διορισμός ή πρόσληψη προσώπων ειδικών κατηγοριών σε Δημόσιες Υπηρεσίες, ΝΠΔΔ, ΟΤΑ και ΝΠΙΔ. – 1. Το άρθρο 3 του Ν. 2643/98 αντικαθίσταται ως εξής:
 «Άρθρο 3. – Διορισμός ή πρόσληψη προστατευομένων σε Δημόσιες Υπηρεσίες, ΝΠΔΔ, ΟΤΑ και ΝΠΙΔ. – 1. Οι Δημόσιες Υπηρεσίες, τα νομικά πρόσωπα δημοσίου δικαίου (ΝΠΔΔ), οι οργανισμοί τοπικής αυτοδιοίκησης (ΟΤΑ) και των δύο βαθμών και τα νομικά πρόσωπα ιδιωτικού δικαίου (ΝΠΙΔ) που προσλαμβάνουν προσωπικό μέσω του Ανώτατου Συμβουλίου Επιλογής Προσωπικού (ΑΣΕΠ), υποχρεούνται να διορίζουν ή να προσλαμβάνουν πρόσωπα προστατευόμενα σύμφωνα με το άρθρο 1, χωρίς διαγωνισμό ή επιλογή, σε εγκεκριμένες θέσεις που αντιστοιχούν στο πέντε τοις εκατό (5%) του συνόλου των προς προκήρυξη θέσεων του οικείου φορέα. Προς τούτο ο οικείος φορέας, πριν αποστείλει στο ΑΣΕΠ το αίτημά του για προκήρυξη θέσεων ή πριν εκδώσει την προκήρυξη, αν την εκδίδει ο ίδιος, αποστέλλει το σύνολο των θέσεων που θα προκηρυχθούν κατά κατηγορία και κλάδο ή ειδικότητα και κατά περιφέρεια και περιφερειακή ενότητα στο Υπουργείο Εργασίας, Κοινωνικής Ασφάλισης και Κοινωνικής Αλληλεγγύης, προκειμένου να εκδοθεί η απόφαση της παρούσας παραγράφου. Τυχόν κλάσμα που προκύπτει κατά τον υπολογισμό του αριθμού των θέσεων, εάν ισούται ή υπερβαίνει τη μισή μονάδα, υπολογίζεται ως ακέραιη μονάδα. Ο αριθμός των θέσεων που αντιστοιχεί στο παραπάνω ποσοστό κατανέμεται στις προστατευόμενες κατηγορίες προσώπων του άρθρου 1, με την ακόλουθη σειρά προτεραιότητας:
 α) Αναλογία 3/8 στα πρόσωπα του πρώτου εδαφίου της περίπτωσης β’ της παραγράφου 1 του άρθρου 1.
 β) Αναλογία 2/8, σε εκείνα τα πρόσωπα της περίπτωσης α’ της παραγράφου 1 του άρθρου 1 που είναι πολύτεκνοι γονείς με τέσσερα (4) ζώντα τέκνα και άνω, ένα (1) από τα τέκνα πολύτεκνης οικογένειας και επιζών ή άγαμος γονέας τριών (3) ανηλίκων τέκνων.
 γ) Αναλογία 1/8 στα πρόσωπα της περίπτωσης γ' της παραγράφου 1 του άρθρου 1.
 δ) Αναλογία 1/8 στα πρόσωπα του δεύτερου εδαφίου της περίπτωσης β’ της παραγράφου 1 του άρθρου 1.
 ε) Αναλογία 1/8 στα πρόσωπα της περίπτωσης δ’ της παραγράφου 1 του άρθρου 1.
 Στο παραπάνω ποσοστό πέντε τοις εκατό (5%) προστίθεται ποσοστό δύο τοις εκατό (2%) του συνόλου των προς προκήρυξη θέσεων του οικείου φορέα, στο οποίο (2%) υπάγονται αποκλειστικά τα υπόλοιπα πρόσωπα της περίπτωσης α’ της παραγράφου 1 του άρθρου 1.
 Η αρμόδια Υπηρεσία του ΟΑΕΔ (περιφερειακή διεύθυνση ή ΚΠΑ2) καταρτίζει την οικεία προκήρυξη, η οποία περιλαμβάνει το σύνολο των θέσεων εργασίας των φορέων της παραγράφου 1 που θα καλυφθούν από προστατευομένους του παρόντος νόμου, κατά περιφερειακή ενότητα, φορέα, κατηγορία προστασίας, κλάδο και ειδικότητα. Η προκήρυξη κοινοποιείται από τον περιφερειακό διευθυντή ή τον προϊστάμενο του ΚΠΑ2 στην οικεία Επιτροπή του άρθρου 9. Η προκήρυξη αναρτάται στο κατάστημα της αρμόδιας Υπηρεσίας και στην ιστοσελίδα του ΟΑΕΔ. Δελτίο τύπου σχετικά με τη δημοσίευση της προκήρυξης αναρτάται στην ιστοσελίδα και αποστέλλεται στον ημερήσιο τύπο.
 α) Η πλήρωση των θέσεων γίνεται με βάση ξεχωριστούς


text:
πίνακες ανά κατηγορία προστασίας κατά τα ανωτέρω, σύμφωνα με τον αριθμό των μορίων που συγκεντρώνουν τα προστατευόμενα πρόσωπα, τις ειδικότερες προϋποθέσεις που ορίζονται στην κάθε προκήρυξη του ΑΣΕΠ σε συνδυασμό και με τη σειρά προτίμησης που έχουν αναγράψει οι υποψήφιοι στη δήλωσή τους.
 β) Εάν μετά την ολοκλήρωση της διαδικασίας σύνταξης του οριστικού πίνακα της περίπτωσης ε’ της παραγράφου 5 εξακολουθούν να υφίστανται κενές θέσεις βάσει της εκδοθείσας προκήρυξης, αυτές καλύπτονται αποκλειστικά από τα πρόσωπα της περίπτωσης α’ της παραγράφου 1 του άρθρου 1 που είναι πολύτεκνοι γονείς με τέσσερα (4) ζώντα τέκνα και άνω ή τέκνα πολύτεκνης οικογένειας. Τα παραπάνω πρόσωπα, τα οποία δεν εμφανίζονται ως επιτυχόντες στον οριστικό πίνακα, και εφόσον η αίτησή τους έχει κριθεί ως έγκυρη από την αρμόδια Υπηρεσία του ΟΑΕΔ, καλούνται με πρόσκληση του Οργανισμού να δηλώσουν, κατά σειρά προτίμησης, τις θέσεις οι οποίες έχουν παραμείνει κενές και για τις οποίες κατέχουν τα απαιτούμενα τυπικά προσόντα. Εάν μετά την ολοκλήρωση της διαδικασίας εξακολουθούν να υφίστανται κενές θέσεις, αυτές αποδεσμεύονται και αποδίδονται στους φορείς από τους οποίους έχουν παρακρατηθεί.
 α) Οι υποψήφιοι για διορισμό ή πρόσληψη στις θέσεις της προκήρυξης θέσεων εργασίας των φορέων της παραγράφου 1, υποβάλλουν ηλεκτρονικά ειδική αίτηση - υπεύθυνη δήλωση, στην οποία δηλώνουν όλα τα στοιχεία που απαιτούνται για την μοριοδότησή τους, κατ' εφαρμογή του άρθρου 4, καθώς και τις συγκεκριμένες θέσεις της προκήρυξης στις οποίες επιθυμούν να διοριστούν κατά σειρά προτίμησης.
 γ) Οι αιτήσεις - υπεύθυνες δηλώσεις των υποψηφίων υποβάλλονται στις επιτροπές του άρθρου 9 μέσα σε αποκλειστική προθεσμία, η οποία αρχίζει από την επομένη της ανάρτησης της προκήρυξης στο κατάστημα της αρμόδιας Υπηρεσίας και στην ιστοσελίδα του ΟΑΕΔ, δεν μπορεί να είναι μικρότερη των τριάντα (30) ημερών και καθορίζεται με την απόφαση της παραγράφου 6. Ανάκληση, τροποποίηση ή συμπλήρωση της αίτησης - υπεύθυνης δήλωσης δεν επιτρέπεται μετά το πέρας της αποκλειστικής προθεσμίας υποβολής της. Η δήλωση ανακριβών στοιχείων στην αίτηση - υπεύθυνη δήλωση συνεπάγεται την απώλεια της προστασίας του παρόντος νόμου.
 δ) Οι ενδιαφερόμενοι έχουν δικαίωμα υποβολής αίτησης υπεύθυνης δήλωσης σε μία (1) Υπηρεσία του ΟΑΕΔ (περιφερειακή διεύθυνση ή ΚΠΑ2) που έχει προβεί σε προκήρυξη, κατ' επιλογή τους.
 α) Οι ενδιαφερόμενοι να προσληφθούν στις προκηρυσσόμενες θέσεις, υποβάλλουν στην οικεία επιτροπή του άρθρου 9 τα απαιτούμενα δικαιολογητικά, με τα οποία τεκμηριώνεται η ακρίβεια των δηλούμενων στην αίτηση - υπεύθυνη δήλωση στοιχείων, τα οποία θα πρέπει να έχουν εκδοθεί και συνταχθεί μέχρι τη λήξη της προθεσμίας υποβολής της αίτησης - υπεύθυνης δήλωσης και όχι πέραν αυτής, εκτός αυτών που προσδιορίζεται με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης ότι επιτρέπεται να εκδοθούν και μετά τη λήξη της ανωτέρω προθεσμίας. Για την υποβολή των δικαιολογητικών του προηγούμενου εδαφίου εφαρμόζεται η παράγραφος 4 του άρθρου 10 του Κώδικα Διοικητικής Διαδικασίας (Ν. 2690/99).
 Ο οριστικός πίνακας ισχύει μέχρι την έκδοση της απόφασης της παραγράφου 6 για νέα προκήρυξη. Κάθε αντικατάσταση τοποθετηθέντος είτε ύστερα από αίτηση του εργοδότη είτε ύστερα από ανάκληση τοποθέτησης με αίτηση του προστατευομένου, γίνεται από τον πίνακα των επιλαχόντων.
 Με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης


text:
καθορίζονται επίσης ο τύπος της ειδικής αίτησης - υπεύθυνης δήλωσης που υποβάλλουν τα προστατευόμενα πρόσωπα, τα ειδικότερα στοιχεία που πρέπει να περιέχει η αίτηση - υπεύθυνη δήλωση, τα δικαιολογητικά που κατατίθενται από τους υποψηφίους, ο τρόπος υποβολής των δικαιολογητικών, ο τρόπος και η διαδικασία επεξεργασίας των αιτήσεων και κατάρτισης των πινάκων μοριοδότησης και κάθε άλλο σχετικό θέμα για την εφαρμογή του παρόντος άρθρου.
 Οι Επιτροπές του άρθρου 9 τοποθετούν με απόφασή τους τα προστατευόμενα πρόσωπα στους φορείς της παραγράφου 1 εντός αποκλειστικής προθεσμίας τριάντα (30) ημερών από την αποστολή σε αυτές του οριστικού πίνακα μοριοδότησης. Η αδικαιολόγητη μη τήρηση της αποκλειστικής προθεσμίας συνιστά πειθαρχικό αδίκημα των αρμόδιων για την τοποθέτηση υπαλλήλων. Ο πίνακας τοποθετήσεων γνωστοποιείται στους ενδιαφερομένους με τον ίδιο τρόπο κατά τον οποίο δημοσιοποιούνται οι πίνακες μοριοδότησης (προσωρινός και οριστικός).
 Οι διοριζόμενοι ή προσλαμβανόμενοι σύμφωνα με το άρθρο αυτό πρέπει:
 β) Να κριθούν από τις αρμόδιες υγειονομικές επιτροπές του Υπαλληλικού Κώδικα (Ν. 3528/07, Α’ 26) ότι είναι ικανοί να προσφέρουν υπηρεσίες στις συγκεκριμένες θέσεις.
 Για τις θέσεις ειδικού επιστημονικού προσωπικού των φορέων της παραγράφου 1 δεν εφαρμόζονται οι διατάξεις του παρόντος νόμου.
 Ως κατώτατο όριο ηλικίας διορισμού ή πρόσληψης, όσων διορίζονται ή προσλαμβάνονται σύμφωνα με το παρόν, ορίζεται το εικοστό πρώτο (21ο) έτος. Για τον υπολογισμό του ορίου αυτού, ως ημερομηνία γέννησης θεωρείται η 1η Ιανουαρίου του έτους γέννησης».
 Οι παράγραφοι 2 και 3 του άρθρου 11 του Ν. 3227/04 καταργούνται.
 Άρθρο 75. – Μοριοδότηση προσώπων ειδικών κατηγοριών. – Στην παράγραφο 8 του άρθρου 4 του Ν. 2643/98 προστίθεται εδάφιο ως εξής:
 «Όταν το προστατευόμενο πρόσωπο υπάγεται σε περισσότερες από μία κατηγορίες του άρθρου 1, υπολογίζονται τα μόρια της κατηγορίας προστασίας σχετικά με τις θέσεις για τις οποίες έχει καταθέσει την αίτηση - υπεύθυνη δήλωση και λαμβάνει προσαύξηση είκοσι τοις εκατό (20%) λόγω υπαγωγής του και σε άλλες κατηγορίες προστασίας, χωρίς να μοριοδοτείται σωρευτικά και η δεύτερη κατηγορία προστασίας».
 Άρθρο 76. – Απόδειξη πολυτεκνικής ιδιότητας προσώπων ειδικών κατηγοριών. – Στην παράγραφο 9 του άρθρου 67 του Ν. 4316/14 (Α’ 270) η φράση «Για την εφαρμογή των διατάξεων περί προσλήψεων προσωπικού του Ν. 2190/94, του Ν. 2643/98 ως και οποιασδήποτε άλλης διάταξης που αναφέρεται στην ιδιότητα του πολυτέκνου» αντικαθίσταται από τη φράση «Για την εφαρμογή των διατάξεων περί προσλήψεων προσωπικού του Ν. 2190/94 (Α’ 28) καθώς και οποιασδήποτε άλλης διάταξης που αναφέρεται στην ιδιότητα του πολυτέκνου, εξαιρουμένου του Ν. 2643/98 (Α’ 220)».
 Άρθρο 77. – Προσωπικό καθαριότητας. – Στο πρώτο εδάφιο της παραγράφου 1 του άρθρου 43 του Ν. 4587/18 (Α’ 218) οι λέξεις «όχι πέραν της 31ης Μαΐου 2019» αντικαθίστανται από τις λέξεις «όχι πέραν της 28ης Ιουνίου 2019».


text:
ΟΑΕΔ Κοινωφελής Εργασία 2020: Προκήρυξη, Δήμοι, Αιτήσεις και ΦΕΚ
 15, Ιούλιος, 2020 | 11:54
 ΟΑΕΔ Κοινωφελής Εργασία 2020: Προκήρυξη, Δήμοι, Θέσεις, Μόρια, Μισθός, Αποτελέσματα και ΦΕΚ
 HOT NEWS - ΕΙΔΗΣΕΙΣ ΣΗΜΕΡΑ LIVE ΟΙΚΟΝΟΜΙΑ 04|05|2020
 ΟΑΕΔ Κοινωφελής Εργασία 2020: Ξεκινούν οι διαδικασίες για την υποβολή των ηλεκτρονικών αιτήσεων στον ΟΑΕΔ για τα προγράμματα κοινωφελούς εργασίας για 36.500 ανέργους.
 ΟΑΕΔ Κοινωφελής Εργασία 2020: Αναλυτικά η δράση
 ΟΑΕΔ Κοινωφελής Εργασία 2020: Αναλυτικά οι ωφελούμενοι
 ΟΑΕΔ Κοινωφελής Εργασία 2020: Τα κριτήρια μοριοδότησης
 ΕΙΔΗΣΕΙΣ ΕΙΔΗΣΕΙΣ ΣΗΜΕΡΑ ΕΙΔΗΣΕΙΣ ΤΩΡΑ ΘΕΣΕΙΣ ΕΡΓΑΣΙΑΣ ΘΕΣΕΙΣ ΕΡΓΑΣΙΑΣ 2020 ΘΕΣΕΙΣ ΕΡΓΑΣΙΑΣ ΑΘΗΝΑ ΘΕΣΕΙΣ ΕΡΓΑΣΙΑΣ ΔΗΜΟΣΙΟ ΘΕΣΕΙΣ ΕΡΓΑΣΙΑΣ ΘΕΣΣΑΛΟΝΙΚΗ ΟΑΕΔ ΟΑΕΔ 2020 ΟΑΕΔ ΕΠΙΔΟΜΑΤΑ ΑΝΕΡΓΙΑΣ 2020 ΟΑΕΔ ΚΟΙΝΩΦΕΛΗΣ ΕΡΓΑΣΙΑ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΑΙΤΗΣΗ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΑΠΟΛΑΒΕΣ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΔΗΜΟΙ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΚΑΤΑΝΟΜΗ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΚΡΙΤΗΡΙΑ ΟΑΕΔ ΚΟΙΝΩΦΕΛΗΣ ΕΡΓΑΣΙΑ 2020 ΠΡΟΚΗΡΥΞΗ ΟΑΕΔ ΠΡΟΓΡΑΜΜΑΤΑ ΟΑΕΔ ΠΡΟΓΡΑΜΜΑΤΑ 2020 ΠΡΟΚΗΡΥΞΕΙΣ 2020 ΠΡΟΚΗΡΥΞΕΙΣ 2020 ΟΑΕΔ ΠΡΟΚΗΡΥΞΕΙΣ ΑΣΕΠ ΠΡΟΚΗΡΥΞΕΙΣ ΑΣΕΠ 2020 ΠΡΟΚΗΡΥΞΕΙΣ ΔΗΜΟΣΙΟΥ ΠΡΟΚΗΡΥΞΗ ΠΡΟΚΗΡΥΞΗ 2020 ΠΡΟΣΛΗΨΕΙΣ ΠΡΟΣΛΗΨΕΙΣ 2020 ΠΡΟΣΛΗΨΕΙΣ ΔΗΜΟΣΙΟ ΠΡΟΣΛΗΨΕΙΣ ΔΗΜΟΣΙΟ 2020 ΠΡΟΣΛΗΨΕΙΣ ΣΕ ΔΗΜΟΥΣ ΠΡΟΣΛΗΨΕΙΣ ΣΕ ΔΗΜΟΥΣ 2020
 Απαγόρευση κυκλοφορίας: Ποια μαγαζιά άνοιξαν στις 4 Μαΐου – Αναλυτικές οδηγίες


text:
Σύμφωνα με δημοσίευμα σε Αθηναϊκή εφημερίδα, ο ΟΑΕΔ μέχρι σήμερα δεν έχει λάβει καμία επιχορήγηση από την «ειδική εισφορά αλληλεγγύης» για την καταπολέμηση της ανεργίας. Η ειδική εισφορά αλληλεγγύης προβλέπεται στις διατάξεις του άρθρου 38, του Ν. 3986/2011, και υπολογίζεται σε ποσοστό 2% επί του συνόλου των τακτικών αποδοχών και πρόσθετων αμοιβών και αποζημιώσεων όλου του μισθοδοτούμενου προσωπικού του Δημοσίου, των ΝΠΔΔ και ΟΤΑ, καθώς επίσης και του προσωπικού όλων ανεξαιρέτως των Δημοσίων Επιχειρήσεων/ Οργανισμών, των ΝΠΙΔ αλλά και των τραπεζών.
 Λυκούδης - ΔΗΜΑΡ: Η ειδική εισφορά αλληλεγγύης του 2% καταλήγει ή όχι στον ΟΑΕΔ;
 Ερώτηση του βουλευτή Επικρατείας ΔΗΜΑΡ Σπύρου Λυκούδη για την ειδική εισφορά αλληλεγγύης 2% προς τον ΟΑΕΔ προς όφελος των ανέργων
 Η ειδική εισφορά αλληλεγγύης του 2% καταλήγει ή όχι στον ΟΑΕΔ;
 Σύμφωνα με δημοσίευμα της εφημερίδας «Επενδυτής», η οποία επικαλείται σχετικές εκθέσεις του ΟΑΕΔ, αποκαλύπτεται ότι ούτε ένα ευρώ από την "Ειδική εισφορά αλληλεγγύης για την καταπολέμηση της ανεργίας" δεν έχει πάει στον Οργανισμό.
 Στις εκθέσεις αυτές, που φέρεται να έχουν στα χέρια τους κυβερνητικοί αξιωματούχοι γίνεται σαφής αναφορά ότι τα χρήματα της ειδικής εισφοράς του 2% από τους μισθούς των δημοσίων υπαλλήλων, που ξεκίνησαν να κρατούνται από το 2011 "υπέρ ανέργων»" δεν έφτασαν ποτέ εκεί. Σε συγκεκριμένη έκθεση αναφέρεται ότι από τον ειδικό αυτό φόρο, που αποδίδει περί τα 300 εκατομμύρια ευρώ, δεν έχει αποδοθεί ποτέ στον ΟΑΕΔ οποιοδήποτε ποσό της εισφοράς αυτής. Την ίδια στιγμή υπάρχουν εισηγήσεις της διοίκησης του ΟΑΕΔ για πρόταση αντιμετώπισης της εξαθλίωσης των ανέργων, που θα μπορούσε να καλυφθεί από τα μισά και μόνο έσοδα της εισφοράς «υπέρ ανέργων», εάν αυτή δινόταν τελικά για το σκοπό που θεσμοθετήθηκε (το 2% υπέρ ανέργων παρακρατείται κατά την πληρωμή της τακτικής μισθοδοσίας και των άλλων πρόσθετων αμοιβών και αποζημιώσεων του μισθοδοτούμενου προσωπικού του δημοσίου, ΔΕΚΟ και ΟΤΑ).
 "Οι απειλές του καλοπληρωμένου Μέργου δε θα περάσουν. Η μάχη για συλλογικές συμβάσεις και αξιοπρεπείς μισθούς ενάντια σε εργοδότες-κυβέρνηση-ΕΕ τώρα ξεκινά!"
 Αυτό τονίζεται σε ανακοίνωση της ΑΝΤΑΡΣΥΑ και επισημαίνονται τα εξής:
 Η ανεργία έχει λάβει απειλητικές διαστάσεις και πρέπει να υπάρξουν έκτακτες δράσεις για την υποστήριξη των ανέργων. Προτεραιότητα πρέπει να δοθεί στις ομάδες υψηλού κινδύνου όπως οι άνεργοι που ζουν σε νοικοκυριά που δεν έχουν κανένα εργαζόμενο, οι μακροχρόνια άνεργοι και οι άνεργοι προστάτες ανήλικων τέκνων.
 Οι δράσεις πρέπει να περιλαμβάνουν αύξηση του χρόνου για την επιδότηση της ανεργίας, διασφάλιση της πρόσβασης όλων των ανέργων σε υγειονομική περίθαλψη χωρίς προϋποθέσεις, ένταξη σε δράσεις κοινωφελούς εργασίας, επιδότηση της εργασίας και στοχευμένη κατάρτιση.
 Συνάντηση με αντιπροσωπεία στελεχών του ΠΑΣΟΚ είχε ο υπουργός Εργασίας, Γιάννης Βρούτσης, ο οποίος αναφέρθηκε στις προσπάθειες που καταβάλλονται για... την ανάσχεση της ανεργίας και την ενίσχυση της απασχόλησης.
 Μάλιστα, ο κ. Βρούτσης επανέλαβε τη διαβεβαίωση, ότι δεν θα υπάρξουν περαιτέρω παρεμβάσεις στο ύψος του κατώτερου μισθού και δεν θα θιγεί το δικαίωμα της απεργίας. Την αντιπροσωπεία αποτελούσαν ο πρώην υπουργός Εργασίας Γιώργος Κουτρουμάνης και οι Γιάννης Μανιάτης, Χρήστος Πρωτόπαπας και Φίλιππος Σαχινίδης.
 Αξίζει να σημειώσουμε, ότι ο υπουργός Εργασίας έδειξε θετική διάθεση στην πρόταση του ΠΑΣΟΚ για τη μεταφορά πόρων από την


text:
εκμετάλλευση των υδρογονανθράκων στο Εθνικό Ταμείο Κοινωνικής Αλληλεγγύης Γενεών (ΑΚΑΓΕ) ώστε να διασφαλιστεί η βιωσιμότητα του ασφαλιστικού συστήματος.
 Από την πλευρά της αντιπροσωπείας του Κινήματος, ζητήθηκε, σύμφωνα με πληροφορίες, να δοθεί στους αγρότες η δυνατότητα συνταξιοδότησης στα 62 έτη με 42 χρόνια εργασίας, ενώ έθεσαν θέμα υστέρησης των εσόδων στα ασφαλιστικά Ταμεία.
 Ανακοίνωση της ΔΗΜΑΡ για τον προσδιορισμό του κατώτατου μισθού:
 Μέχρι το τέλος της άνοιξης θα καλυφθούν 6.143 θέσεις εποχικού προσωπικού σε δήμους, νοσοκομεία και μουσεία. Αναλυτικά, μέσω τεσσάρων διαγωνισμών θα προσληφθούν 777 νοσηλευτές και παραϊατρικό προσωπικό σε νοσοκομεία και κέντρα υγείας, 1.200 άνεργοι έως 30 ετών σε δήμους μέσω ΜΚΟ, 866 και επιπλέον 1800 σε μουσεία και αρχαιολογικούς χώρους μέσω του προγράμματος κοινωφελούς εργασίας και 1.500 εποχικοί σε υπηρεσίες καθαριότητας, ύδρευσης και αποχέτευσης των δήμων.
 Την ανάγκη το κράτος να λειτουργήσει ως εργοδότης έσχατης προσφυγής επισημαίνει επερώτηση την οποία κατέθεσε η Κοινοβουλευτική Ομάδα της ΔΗΜΑΡ. Αφορά στις ομάδες υψηλού κινδύνου όπως οι άνεργοι που ζουν σε νοικοκυριά χωρίς ενήλικο εργαζόμενο, οι μακροχρόνια άνεργοι με παρωχημένες ειδικότητες και οι άνεργοι άνω των 55 ετών.
 Η ΔΗΜΑΡ επισημαίνει ότι το ποσοστό ανεργίας εκτινάχθηκε στο ιστορικά υψηλό ποσοστό 26,8%. Το 75% των εγγεγραμμένων ανέργων στον ΟΑΕΔ είναι ηλικίας άνω των 30 ετών. Σύμφωνα με τα στοιχεία της Eurostat, το 2011 καταγράφηκαν στην Ελλάδα 1,6 εκατομμύρια άτομα που ζούσαν σε νοικοκυριά στα οποία δεν εργαζόταν κανείς ενήλικος. Οι δικαιούχοι επιδόματος ανεργίας αποτελούν μόλις το 23% των εγγεγραμμένων ανέργων που ισοδυναμεί με το 14% περίπου του συνολικού αριθμού ανέργων.
 «Το 2013 θα είναι μια δύσκολη χρονιά για την απασχόληση. Σύμφωνα με τις προβλέψεις του Επικαιροποιημένου Μεσοπρόθεσμου Προγράμματος Δημοσιονομικής Προσαρμογής το 2013 το ποσοστό ανεργίας θα αυξηθεί», υπογραμμίζουν οι βουλευτές της ΔΗΜΑΡ.
 Ανάμεσα σε άλλα, ο κυβερνητικός εταίρος εισηγείται την αύξηση της ελάχιστης διάρκειας του τακτικού επιδόματος ανεργίας ΟΑΕΔ σε 7 μήνες με 100 ένσημα (από 5 μήνες με 125 ένσημα σήμερα), τη μείωση των προϋποθέσεων ενσήμων για υγειονομική περίθαλψη για ένα χρονικό διάστημα μέχρι τέλους του 2015 και την αναπροσαρμογή εισοδηματικού κριτηρίου για τη χορήγηση επιδόματος μακροχρόνιας ανεργίας σε [ενδεικτικά] €6.000 ετησίως, συν €2.000 για κάθε παιδί (σήμερα: €5.000 ετησίως, συν €587 για κάθε παιδί).
 Ετικέτες Αυτοψία - Σροϊτερ


text:
Αλλαγές στις αιτήσεις του ΟΑΕΔ
 Κατόπιν της υπ ́αριθμ. 3032/52/21.10.2014 απόφασης του Δ.Σ. του ΟΑΕΔ τροποποιούνται οι διαδικασίες εγγραφής ανέργων, ανανέωσης κάρτας ανεργίας, κατάθεσης αιτήσεων επιδότησης από τον ΟΑΕΔ (επιδόματα), πιο συγκεκριμένα:
 Η εγγραφή ανέργων γίνεται με αυτοπρόσωπη παρουσία του ανέργου στις υπηρεσίες του ΟΑΕΔ όπου εκτός από τα δικαιολογητικά τα οποία προσκόμιζε μέχρι σήμερα θα μπορούν να ζητηθούν επιπλέον δικαιολογητικά ώστε να πιστοποιηθεί ο έλεγχος της ανεργίας. Επιπλέον θα ζητείται η προσκόμιση υπεύθυνης δήλωσης σύμφωνα με το υπόδειγμα 1 της εγκυκλίου.
 Από σήμερα οι άνεργοι θα μπορούν να ανανεώσουν τα δελτία ανεργίας ηλεκτρονικά μέσα από το ΟΠΣ του ΟΑΕΔ κατόπιν της έκδοσης κλειδαρίθμων. Η ανανέωση με φυσική παρουσία στις υπηρεσίες θα μπορεί να γίνει μέχρι τις 31/3/2015. Από 1/4/2015 η ανανέωση δελτίων ανεργίας θα γίνεται αποκλειστικά με ηλεκτρονικό τρόπο.
 Οπότε καλούνται όλοι οι άνεργοι να παραλάβουν άμεσα κωδικούς πρόσβασης.
 Η ανανέωση θα γίνεται πάλι σε συγκεκριμένα χρονικά διαστήματα (τρίμηνο) και εντός πέντε (5) ημερών από την ημερομηνία λήξης τους δελτίου. Κατά την ανανέωση του δελτίου ανεργίας θα ζητείται να υποβάλλεται υπεύθυνη δήλωση σύμφωνα με το υπόδειγμα 2. Οι υπηρεσίες του ΟΑΕΔ θα έχουν το δικαίωμα να ζητούν δικαιολογητικά, σε οποιοδήποτε χρονικό διάστημα, ώστε να ελέγχουν την ανεργία του ενδιαφερόμενου.
 Εγγραφή για επιδόματα και λοιπές παροχές
 Εισάγεται ηλεκτρονικός τρόπος κατάθεσης αιτήσεων με την χρήση κωδικών πρόσβασης για τις παροχές ασφάλισης του ΟΑΕΔ. Εξαιρούνται οι παροχές α) τακτική επιδότηση ανεργίας β) επίδομα μακροχρόνια ανέργων γ) βοήθημα αυτοτελώς απασχολούμενων (ΟΑΕΕ ΕΤΑΑ και ΕΤΑΠ-ΜΜΕ).
 Μεταβατικό στάδιο θα υπάρχει μέχρι τις 31/03/2015 οπότε και θα μπορούν να υποβληθούν οι αιτήσεις είτε με ηλεκτρονικό τρόπο είτε αυτοπρόσωπη παρουσία. Από τις 01/04/2015 εκτός από τις παραπάνω διαδικασίες όλα τα υπόλοιπα θα κατατίθενται μόνο ηλεκτρονικά.
 Απαιτείται ιδιαίτερη προσοχή στην συμπλήρωση της αίτησης δεδομένου ότι αποτελεί υπεύθυνη δήλωση βάσει της οποίας θα εξετάζεται η δυνατότητα λήψης της παροχής. Συνεπώς σφάλματα στην συμπλήρωση της αίτησης μπορεί να οδηγήσουν σε έκδοση απορριπτικής απόφασης.
 Η λήψη δικαιολογητικών θα γίνεται για όσα μπορούν να αναζητηθούν από ολοκληρωμένα πληροφορικά συστήματα (ΙΚΑ, ΤΑΧΙS κ.α.) με ηλεκτρονικό αυταπάγγελτο τρόπο ενώ τα υπόλοιπα θα πρέπει ο δικαιούχος να τα προσκομίσει στις αρμόδιες υπηρεσίες του ΟΑΕΔ εντός 30 ημερών.
 Παρουσίες δικαιούχων βοηθήματος αυτοτελώς απασχολούμενων
 Οι δικαιούχοι του επιδόματος αυτοτελώς απασχολούμενων εντάσσονται στην διαδικασία της τρίμηνης εμφάνισης αντί της μηνιαίας που ίσχυε μέχρι σήμερα. Όσοι έχουν ενταχθεί ήδη στο βοήθημα στην επόμενη παρουσία τους θα τους δίνεται η απόφαση επιδότησης στην οποία θα περιέχεται λίστα με ημερομηνίες στις οποίες θα γίνεται η παρουσία του επιδοτούμενου ανέργου στις αρμόδιες υπηρεσίες του ΟΑΕΔ.


text:
ΟΑΕΔ ΠΡΟΓΡΑΜΜΑΤΑ - Tilegrafimanews
 Βουλή: Ψηφίστηκε επί της αρχής το νομοσχέδιο για τις διαδηλώσεις
 Μήνυση κατά της 33χρονης που άρπαξε τη Μαρκέλλα κατέθεσε ο πρώην...
 ΟΑΕΔ επιδόματα 2020, 534 ευρώ, ΕΦΚΑ εισφορές : Όλα τα ΝΕΑ
 Εντός εβδομάδας η απόφαση για τα αναδρομικά στις συντάξεις ΙΚΑ, Δημοσίου,...
 Αρχική Ετικέτες ΟΑΕΔ ΠΡΟΓΡΑΜΜΑΤΑ
 Ετικέτα: ΟΑΕΔ ΠΡΟΓΡΑΜΜΑΤΑ
 HOT NEWS Newsroom - 02/07/2020 14:59
 ΟΑΕΔ ΠΡΟΓΡΑΜΜΑΤΑ , Ευκαιρίες για απασχόληση - ΑΣΕΠ ΠΡΟΣΛΗΨΕΙΣ - Αιτήσεις για τις 36.500 θέσεις εργασίας. ΕΙΔΗΣΕΙΣ: Εγκρίθηκε από το ΑΣΕΠ και αναρτήθηκε στους διαδικτυακούς τόπους του ΟΑΕΔ (www.oaed.gr)...
 ΟΑΕΔ: Πρόγραμμα απόκτησης επαγγελματικής εμπειρίας
 ΕΛΛΑΔΑ ΝΕΑ Newsroom - 17/06/2020 19:34
 ΟΑΕΔ: Από σήμερα, ξεκινούν οι αιτήσεις για το νέο «πρόγραμμα προεργασίας για 1.100 άνεργους νέους, ηλικίας 18-30 ετών, σε επιχειρήσεις του ιδιωτικού τομέα και σε επιχειρήσεις, φορείς, οργανισμούς...
 Voucher σε 9.000 ανέργους προανήγγειλε ο διοικητής ΟΑΕΔ – Κάρτα ανεργίας
 HOT NEWS Newsroom - 18/05/2020 17:22
 Voucher σε 9.000 ανέργους προανήγγειλε ο διοικητής ΟΑΕΔ - Κάρτα ανεργίας- Από το Διοικητικό Συμβούλιο του ΟΑΕΔ θα περάσει την Τρίτη (19/5) το πρόγραμμα επανένταξης ανέργων στην αγορά...
 TechTeam - 03/07/2020 10:10
 TechTeam - 03/07/2020 09:05
 Μήνυση κατά της 33χρονης που άρπαξε τη Μαρκέλλα κατέθεσε ο πρώην...
 TechTeam - 03/07/2020 08:06
 ΕΛΛΑΔΑ ΝΕΑ28180
 HOT NEWS6404
 ΚΟΙΝΩΝΙΑ4927


text:
ΔΙΑΓΩΝΙΣΜΟΙ ΔΗΜΟΣΙΟΥ ΕΠΙΧΕΙΡΗΜΑΤΙΚΟΤΗΤΑ - ΕΠΙΔΟΤΗΣΕΙΣ ΔΗΜΟΣΙΑ ΕΡΓΑ: Μαρτίου 2015
 Αύξηση κατώτατων μισθών στα 654 ευρώ από τον Οκτώβριο - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
 Προωθείται νομοσχέδιο για την αποκατάσταση του πλαισίου των συλλογικών διαπραγματεύσεων.
 Τον Οκτώβριο αναμένεται η πρώτη δόση αύξησης του κατώτατου μισθού στα 654 ευρώ για όλους τους εργαζομένους στον ιδιωτικό τομέα. Με δύο διατάξεις, το υπουργείο Εργασίας σχεδιάζει αφενός την εξίσωση των μισθών που καταβάλλονται σε νέους και μεγαλύτερους σε ηλικία εργαζομένους, αφετέρου την εξίσωση του ημερομισθίου εργατοτεχνιτών και υπαλλήλων. Με τον τρόπο αυτό και εφόσον ψηφιστούν οι συγκεκριμένες διατάξεις, κανείς εργαζόμενος στον ιδιωτικό τομέα δεν θα αμείβεται με μισθό κάτω από 654 ευρώ.
 Οι παρεμβάσεις αναμένεται να οριστικοποιηθούν τις επόμενες ημέρες. Για τον λόγο αυτό, πραγματοποιούνται στο υπουργείο Εργασίας συνεχείς συσκέψεις. Ειδικά για τον κατώτατο μισθό, το πρώτο κύμα παρεμβάσεων θα ολοκληρωθεί τον Οκτώβριο. Βάσει του σχεδιασμού, τον Οκτώβριο θα ισχύσει η εξίσωση των κατώτατων μισθών σε νέους έως 25 ετών και σε μεγαλύτερους, ώστε όλοι οι εργαζόμενοι, ανεξάρτητα από την ηλικία τους, να αμείβονται με τον ίδιο κατώτατο μισθό. Ο οποίος, με μια δεύτερη παρέμβαση θα οριστεί στα 654 ευρώ, καθώς θα εξισωθεί το κατώτατο ημερομίσθιο των εργατοτεχνιτών με αυτό των υπαλλήλων γραφείου, που σήμερα είναι κατώτερο. Στην πράξη, με τις δύο αυτές κινήσεις ο κατώτατος μισθός θα αυξηθεί για τους νέους από τα 510 ευρώ στα 586 ευρώ και στη συνέχεια, για όλους, στα 654 ευρώ που αντιστοιχούν στον κατώτατο μισθό των εργατοτεχνιτών επί 25 ημέρες εργασίας.
 Στο ίδιο νομοσχέδιο θα υπάρχει και η πρόβλεψη για αύξηση του κατώτατου μισθού στα 751 ευρώ, εντός του 2016, πιθανότατα κατά το δεύτερο εξάμηνο του επόμενου έτους. Το δεύτερο νομοσχέδιο, σύμφωνα με τον σχεδιασμό του υπουργού Εργασίας Πάνου Σκουρλέτη, θα αφορά την αποκατάσταση του πλαισίου των συλλογικών διαπραγματεύσεων και μεταξύ άλλων θα περιλαμβάνει διατάξεις για τη μετενέργεια των συλλογικών συμβάσεων, τo ξεπάγωμα των τριετιών (χωρίς αναδρομική ισχύ), την επαναφορά της επεκτασιμότητας των συλλογικών συμβάσεων και το νέο θεσμικό πλαίσιο λειτουργίας του ΟΜΕΔ.
 «Aριστοτελική Λογική», ομιλητής ο καθηγητής κ. Φάνης Kακριδής αύριο, στο Aμφιθέατρο «Aγγελος Γουλανδρής» στη σειρά ομιλιών-μαθημάτων του Mουσείου Γουλανδρή Φυσικής Iστορίας - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
 Tο παλαιότερο βιβλίο που φυλάσσεται στη Δημόσια Bιβλιοθήκη Biblioteca Publica del Estado - Biblioteca Provincial de Huelva, στην Iσπανία. Mία έκδοση της «Aριστοτελικής Λογικής», που τυπώθηκε στη Λυών το 1570!
 Mέσα στη λεκτική απεραντολογία που τείνει να δημιουργήσει «σχολή ασάφειας», παρήγορον είναι ότι το Mουσείο Γουλανδρή Φυσικής Iστορίας παραμένει σταθερό και πιστό στην πολιτιστική και περιβαλλοντική αποστολή του. Αύριο, Tετάρτη 18 Mαρτίου, ώρα 7 μ.μ., συνεχίζεται η σειρά ομιλιών-μαθημάτων για τον Aριστοτέλη που διοργανώνει φέτος το Mουσείο Γουλανδρή Φυσικής Iστορίας, με τον καθηγητή κ. Φάνη Kακριδή να μιλάει με θέμα την «Aριστοτελική Λογική». Στην «Aριστοτελική Λογική», αρχή και βάση της ορθολογικής σκέψης, στήριξε ο Aριστοτέλης τα συστηματικά, φυσιογνωστικά του έργα. Aιώνες μετά, εξακολουθεί να αποτελεί πυξίδα κάθε επιστημονικής νοητικής πορείας, τη βασική μέθοδο για όλες τις επιστήμες.
 «Hταν σωστό, και το περιμέναμε» –όπως λέει ο καθηγητής κ. Φάνης Kακριδής– «η σειρά των


text:
ομιλιών για τον Aριστοτέλη, που με επιτυχία διοργανώνει φέτος στο αμφιθέατρο “Aγγελος Γουλανδρής”, να επικεντρωθεί στα φυσικά και στα φυσιογνωστικά έργα του φιλοσόφου. Θα ήταν ωστόσο λάθος, αν δίπλα στα παραπάνω δεν είχε προβλεφθεί και μια ομιλία για το “Oργανον”, όπως ονομάστηκαν τα συνολικά έξι αριστοτελικά συγγράμματα, τα σχετικά με την επιστήμη του ορθού λόγου, τη Λογική. Mπορεί στα νεότερα χρόνια η ορθολογική σκέψη να έχει δεχτεί αυστηρή κριτική, π.χ. από τον Kαντ, μπορεί δίπλα της να αναπτύχθηκαν εναλλακτικές μορφές σαν την Tυπική, την Tροπική και τη Mαθηματική Λογική, μπορεί ακόμα στα σχολεία μας το ανεξάρτητο μάθημα της Λογικής να καταργήθηκε. Δεν παύει, όμως, γι’ αυτό η Λογική, όπως τη μελέτησε, την πρόβαλε και την εφάρμοσε ο Aριστοτέλης στα συστηματικά του έργα, να αποτελεί προϋπόθεση και οδηγό σε κάθε επιστημονική πορεία».
 Γι’ αυτήν την «Aριστοτελική Λογική» θα μιλήσει ο ομότιμος καθηγητής Kλασικής Φιλολογίας στο Πανεπιστήμιο Iωαννίνων, κ. Φάνης Kακριδής, στο αμφιθέατρο «Aγγελος Γουλανδρής» του MΓΦI, με αθρόα προσέλευση νέων φοιτητών και μη, που θα κάνουν ερωτήσεις, θα πάρουν απαντήσεις και στο τέλος θα παραλάβουν βεβαίωση συμμετοχής, όπως έγινε ήδη στις ομιλίες με τους καθηγητές Mυρτώ Δραγώνα-Mονάχου και Bασίλη Kάλφα, με κατάμεστο αμφιθέατρο.
 Oι επόμενοι ομιλητές είναι:
 • O καθηγητής Γενετικής του AΠΘ, Zαχαρίας Σκούρας, με θέμα «Bιολογικά», την Tετάρτη 22 Aπριλίου, στις 7 μ.μ.
 • Kαι την Tετάρτη 13 Mαΐου, στις 7 μ.μ., ο ομότιμος καθηγητής του EMΠ, Θεοδόσης Tάσιος, με θέμα «Tα μετεωρολογικά και τα μικρά φυσικά».
 Ο κ. Φάνης Kακριδής
 Φάνης Kακριδής, ομότιμος καθηγητής Kλασικής Φιλολογίας στο Πανεπιστήμιο Iωαννίνων. «Aπό Δασκαλόσογο» όπως λέγεται: παππούς Θεοφάνης, πατέρας Iωάννης, μητέρα Oλγα, αδελφή Eλένη –όλοι φιλόλογοι. Σπουδές στο Aριστοτέλειο Πανεπιστήμιο Θεσσαλονίκης, στα Πανεπιστήμια Mαγεντίας και Tυβίγγης (Τίμπιγκεν), όπου υπηρέτησε ως λέκτορας για την αρχαία και νέα ελληνική γλώσσα (από το 1959-1964). Tο 1964 εξελέγη καθηγητής Kλασικής Φιλολογίας στο νεοσύστατο τότε Πανεπιστήμιο Iωαννίνων ώς το 1982, με διακοπή στη δικτατορία όταν απολύθηκε, για να επιστρέψει με τη μεταπολίτευση. Eχει ασχοληθεί επιστημονικά με την επική ποίηση και το αττικό δράμα, λιγότερο με την τραγωδία, περισσότερο με την κωμωδία. Oπως λένε οι νέοι: «Mιλάει ο Kακριδής; Πάω να τον ακούσω». Tην Tετάρτη, λοιπόν, με θέμα την «Aριστοτελική Λογική» θα τον ακούσουμε στο Mουσείο Γουλανδρή, όλες οι ηλικίες. Tελευταίο του έργο η Aρχαία Eλληνική Γραμματολογία, που προορίζεται για καθηγητές και μαθητές της Mέσης Eκπαίδευσης.
 Ο Θεόδωρος Αντωνίου στην Ακαδημία Αθηνών
 Aπόψε, Tρίτη 17 Mαρτίου 2015, και ώρα 19.00, στη Δημόσια Συνεδρία, γίνεται η υποδοχή του Aκαδημαϊκού κ. Θεόδωρου Aντωνίου, συνθέτη, ομότιμου καθηγητή της Μουσικής στο Πανεπιστήμιο Bοστώνης. Tον νέο Aκαδημαϊκό θα προσφωνήσει ο πρόεδρος της Aκαδημίας Aθηνών κ. Δημήτριος B. Nανόπουλος και θα τον παρουσιάσει ο Aκαδημαϊκός κ. Σπύρος A. Eυαγγελάτος. Aκολουθεί η ομιλία του κ. Θεόδωρου Aντωνίου, με θέμα «Δημήτρης Mητρόπουλος: μέγας Eλληνας, άνθρωπος και ανυπέρβλητος μουσικός».
 Αναρτήθηκε από ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ στις 5:17 π.μ.
 Προκήρυξη του ΑΣΕΠ για 110 θέσεις στη ΔΕΗ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
 Προκύρηξη 110 θέσεων προσωπικού με σχέση εργασίας ιδιωτικού δικαίου αορίστου χρόνου.
 Πανεπιστημιακής και Τεχνολογικής Εκπαίδευσης στη ΔΕΗ, εκδόθηκε από το ΑΣΕΠ.
 Η